Pajenn:Le Gonidec - Bibl Santel pe Levr ar Skritur Sakr, eil levr.djvu/80 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/80\n19. Kériou ar c’hrésteiz a zô serret, ha n’eûz dén évid hô digéri. Juda holl a zô dizouget é sklavérez.\n20. Savit hô taoulagad, ha sellit oud ar ré a zeû eûz ann han̄ter-nôz, é péléac’h éma ann tropel a zô bét rôet d’id, ann tropel ker karet gan-éz.\n21. Pétrâ a liviri-dé, pa emwélô ac’hanod ? Râk té eo éc’h eûz hô desket enn da énep, ha diskouézet d’ézhô pénaoz stourmi ouz-id ; ha n’az pézô két neûzé gloasiou, ével eur c’hrég é gwilioud ?\n22. Ma lévérez enn da galoun : Pérâg eo c’hoarvézet kémen̄t-sé d’in ? Enn abek d’al lôd brâz euz da fallagriézou eo, eo bét dizôlôet da vézégez, hag eo bét saotret da zeûliou.\n23. Ma hell eunn Etiopiad kemma hé groc’hen, hag eul léoupard hé liou brîz, c’houi ivé a hellô ôber-vâd, p’hô pézô desket ôber ann drouk.\n24. Ha mé hô skiñô ével ar c’hôlô a zô kaset enn distrô gan̄d ann avel.\n25. Chétu da lôd, chétu da lôden, émé ann Aotrou, ô véza ma éc’h eûz va an̄kounac’héet, ha ma éc’h eûz fisiet er gévier.\n26. Rak-sé em eûz savet da ziḻad war da benn, hag eo bét gwélet da vézégez,\n27. Da avoultriézou, da zirollou, ha gwall da c’hadélez ; war ar c’hréc’hiennou, er parkou em eûz gwélet da fallagriézou. Gwâ té, Jéruzalem ! Ha na vézi bikenn glân war va lerc’h ? Bété pégeit ?\nPéden Jérémias é hanô ar bobl.\n1. Gér ann Aotrou a zeûaz da Jérémias diwar-benn ar zec’hor.\n2. Daéraoui a râ ar Judéa, hag hé fersier a zô diskaret d’ann douar, hag hî dû holl, ha garm Jéruzalem a zô piñet.\n3. Ar ré vrâz hô deûz kaset ar ré vihan d’ann dour ; hag hî a zô deûet évit pun̄sa ; n’hô deûz két kavet a zour, hag hî hô deûz digaset hô listri goullô. Mézékéet ha glac’haret in̄t bét, ha gôlôet eo hô fenn gan̄t-hô.\n4. Al labourérien pa wélon̄t sec’hder ann douar, ha pénaoz na gouéz két a c’hlaô, a zô mézékéet-brâz, hag a c’hôlô hô fenn.\n5. Ar garvez é deûz alet er park, hag eo lézet hé c’harvik gan̄t-hi, ô véza na oa két a c’héot.\n6. Ann azéned c’houéz a biñ war ar rec’hier, hag a zic’houéz ann éar ével aéréven̄t ; gwévet eo hô daoulagad, ô véza n’eûz két a c’héot.\n7. Mar teû hor fallagriézou da desténia enn hon énep, distol-hi diwaz-n-omp, Aotrou, enn abek d’as hanô : râk brâz eo hon dispac’hiou ; péc’het hon eûz enn da énep.\n8. Géd Israel, hag hé zalver é amzer ann en̄krez, pérâg oud-dé ével eunn diavésiad enn douar-man̄, hag ével eunn ergerzer a zistrô évit nébeût enn eunn hostaléri ?\n9. Pérâg é vézi-dé ével eunn dén kan̄tréer, pé ével eunn dén kré ha na hell két dieûbi ? Hôgen té, Aotrou, a zô enn hon touez, ha da hanô a zô galvet war-n-omp : na zilez két ac’hanomp.\n10. Ével-henn é lavar ann Aotrou d’ar bobl-zé, péhini a gâr fin̄va hé dreid, ha na arzaô két, ha né két hétuz d’ann Aotrou : Bréma é teûiô da goun d’ézhan̄ hô fallagriézou, hag hén̄ a emvélô hô féc’héjou.\n11. Hag ann Aotrou a lavaraz d’in : Na béd két ac’hanoun évit ma rinn vâd d’ar bobl-zé.\n12. Ha pa iunfen̄t, na zélaouinn két oud hô fédennou ; ha pa gennigfen̄t d’in sakrifisou-losk, ha viktimou, n’hô digémérinn két : râg gand ar c’hlézé, ha gan̄d ann naoun, ha gan̄d ar vosen é tispenninn anézhô.\n13. Ha mé a lavaraz : A, a, a, Aotrou Doué ; ar broféded a lavar d’ézhô : Na wélot két ar c’hlézé, ha na zeûiô két ann naounégez enn hô touez ; hôgen ann Aotrou a rôiô d’é-hoc’h eur gwîr béoc’h el léac’h-man̄.\n14. Hag ann Aotrou a lavaraz d’in : Gévier hô deûz diouganet ar broféded em hanô. N’em eûz két hô c’haset, n’em eûz rôet gourc’hémenn é-béd\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/80&oldid=157147 »\nKemmoù diwezhañ degaset d'ar bajenn-mañ d'an 23 Meu 2020, da 21:15.


Ekologiezh - Wikipedia\nAn ekologiezh zo studi an darempredoù etre ar boudoù bev etrezo diouzh un tu hag etre ar boudoù bev hag o metoù diouzh an tu all. Unan eus skiantoù an natur eo an ekologiezh.\nStruj war ar menezioù Ruwenzori\nAr ger « ekologiezh » a zeu eus an henc'hresianeg oikos (« ti », « annez ») ha logos (« skiant », « anaoudegezh ») : skiant an annez, ar metoù eo. Ijinet e voe e 1866 gant ar bevoniour alaman Ernst Haeckel, daoust ma c'hallfe bezañ bet ijinet gant Henry David Thoreau kerkent ha 1852.\nAn ekologiezh a zo termenet en un doare strizh evel studi an danvez termenet uheloc'h. Gallout a reer lakaat kemm etre daou strollad : hini ar boudoù bev (biokoinos) hag ar metoù fizikel (metoù), ar pezh a ya d'ober an ekoreizhiad. Studiañ a ra an ekologiezh ar redoù energiezh ha danvez a dro en un ekoreizhiad (ger ijinet gant Tansley). An ekologiezh zo un hollad unvan en ul lec'h resis (ur c'hoad, ur prad, ur stank... ), ur metoù lec'hel eo.\nHervez an termenadur-se ne sell ket ouzh an ekologiezh studi anadennoù hollek hor planedenn (efed ti-gwer, digoadadur, saotradur), met ouzh ar geodinamiezh diavaez, ouzh an hinadoniezh, hag ouzh an douaroniezh pa vez obererezh an dud zo pennkaoz an anadenn. Dont a ra ar meskaj-se diouzh reñver implij ar ger ekologiezh hag eus e zistummadur gant an ekologiezh politikel.\nArabat eo meskañ an ekologiezh gant ar biodouaroniezh a vez studiet enni ingaladur ar boudoù bev war an Douar diouzh skeuliadoù disheñvel, eus al live hollek d'al live lec'hel. Etre an ekologiezh hag ar biodouaroniezh e kaver un danvez anvet "ekologiezh ar maezadoù" a studier ennañ ar redoù boudoù bev en un takad fetis, al liammoù, an eskemmoù genoù etre strolladoù. Peadra zo da arguzenniñ gant implij ar ger maezadoù gant an danvez-se. Ret eo lakaat kemm ivez etre an ekologiezh ha bevoniezh ar poblañsoù, an emdroerezh hag ar filogeniezh.\nEn tu all d'an termenadur skrivet a-us e ranker eta ober gant ar ger ekologiezh gant evezh bras.\nEvit ur pennad klok, s.o. Istor an ekologiezh\nE 1866 e oa krouet ar ger ekologiezh gant ar bevoniour alaman Ernst Haeckel. Degaset eo bet meiziad an ekologiezh da Vro-C'hall gant douaroniourien skol ar Bloazdanevelloù douaroniezh (Annales de Géographie), gant Paul Vidal de la Blache peurgetket, a studie pizh - goude 1871 dreist-holl- an enklaskoù alaman, re Friedrich Ratzel dreist-holl. Ar Bloazdanevelloù douaroniezh a genlabouras enne douaroniourien ha louzawourien evel Gaston Bonnier. Koulskoude, abalamour d'ar mennozhioù nevezlamarckour degemeret e Bro-C'hall d'ar c'houlz-se e vo e diorroet muioc'h ar meiziad-mañ er broioù angl-ha-saoz.\n↑ "Retour au Contrat naturel", Michel Serres in Ctheory, 11 mai 2006\nGwallreuz ekologel ha diwezh ar sevenadur en Enez Pask\nTermecologie : Portal teulioù ha terminologel en ekologiezh\nTeuliad an Internationalist Review : enklask ha addispleg diwar-benn ar vodadenn graet diwar intrudu ar gouarnamant gall "citoyen de la terre" war tem an ekologiezh (2 ha 3 a viz C'hwevrer 2007).\nÉcologie, protection de la nature : Pajennoù ekologiezh ha diwar gwarez an ekoreizhiadoù eus Portal ar riskl QHSE.\nRoger Dajoz (2000) Précis d'écologie. Dunod, (Paris) 615 p.\nPaul Duvigneaud La synthèse écologique : populations, communautés, écosystèmes, biosphère, noosphère Doin éditeurs 1984 ISBN 2-7040-0351-3\nAdtapet diwar « https://br.wikipedia.org/w/index.php?title=Ekologiezh&oldid=1970736 »


Feur-emglev ar Pireneoù - Wikipedia\nFeur-emglev ar Pireneoù\nEmwel Loeiz XIV ha Felipe IV en Île des Faisans en 1659. On distingue la fille de Philippe IV, future reine de France, derrière lui.\nFeur-emglev ar Pireneoù a oa ur feur-emglev sinet etre Bro-C'hall ha Spagn e 1659 evit lakaat un termen d'ar brezel a rene etre an div vro abaoe 1635. Sinet e voe d'ar 7 a viz Du 1659 en enez ar Fazaned, un enezenn e-kreiz ar Bidasoa, gant ar c'hardinal Giulio Mazzarini ha Luis de Haro, ministred deuet a-berzh ar rouaned Loeiz XIV, roue Bro-C'hall, ha Fulup IV, roue Spagn.\nGoude sinadur Feur-emglev Westfalen e 1648 hag a lakas un termen d'ar Brezel Tregont Vloaz e kendalc'has ar brezel etre Bro-C'hall ha Spagn e-pad dek vloaz, betek trec'h ar C'hallaoued, sikouret gant ar Saozon, en emgann an Tevennoù d'ar 14 a viz Even 1658.\nGant feur-emglev ar Pireneoù e c'hounezas ar rouantelezh c'hall douaroù all:\nen hanternoz kêrioù Montmédy ha Thionville e Luksembourg, Artez gant Arras, kêrioù all e kontelezh Flandrez (Béthune, Gravelines...).\ner c'hreisteiz kontelezh Rousilhon gant Perpinyà, broioù Vallespir, Conflent, Capcir ha kêriadennoù biz Cerdanya,\nDre ma oa bet skrivet ne deufe nemet kêriadennoù en norzh d'ar Pireneoù da vezañ perc'hennet gant Bro-C'hall e chomas Llívia (ur gêr anezhi ha n'eo ket ur gêriadenn) dindan dalc'h Spagn.\nAdtapet diwar « https://br.wikipedia.org/w/index.php?title=Feur-emglev_ar_Pireneoù&oldid=1748362 »\nIstor Spagn er XVIIvet kantved\nKemmoù diwezhañ degaset d'ar bajenn-mañ d'an 15 Mae 2017, da 10:27.


Pajenn:Marigo - Abrege eus an Aviel.djvu/54 - Wikimammenn\nPajenn:Marigo - Abrege eus an Aviel.djvu/54\nNa gonsiderit quet evel nebeut a dra ar fautou bian, ar pec’hejou veniel ; ar pec’het veniel a so un drouc bras hac en deus effejou maleürus ; car displijout a ra da Zoue, hon priva a ra eus a gals a c’hraçou, diminui a ra carante Doue en ene, hac e disposi a ra d’ar pec’het marvel ; ur pec’het veniel a elle beza ar pen-caus eus hor reprobation.\nConsiderit ouspen-ze penaus an distera pec’het a renq beza punisset pe er bed-mâ pe er bed-all. Ar santela den eus an douar, mar deu da vervel gant ur pec’het veniel hepquen, a souffro poaniou estrainch er pugator evit expia ar faut-ze. Comprenit dre guemense petra eo ar pec’het veniel, ha gant pebes sourci e tleit e evita.\nExaminet ha ne deoc’h-hu quet sujet da gommeti pec’hejou veniel, var digare ne dint quet pec’hejou bras. Goulennit pardon digant Doue eus a guement hini hoc’h eus grêt. Quemerit ar resolution da zivoall na reot muy nicun, da viana gant ho couïe-\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/54&oldid=94414 »\nKemmoù diwezhañ degaset d'ar bajenn-mañ d'an 28 Her 2016, da 22:19.


Leonidas Polk gant e unwisk soudard\nLeonidas Polk, ganet d'an 10 a viz Ebrel 1806 hag aet da Anaon d'ar 14 a viz Even 1864, a oa brudet evit bezañ ur jeneral e lu Stadoù Kengevreet Amerika war dachenn kornôg Brezel diabarzh Stadoù-Unanet Amerika. Bez e oa bet plantour e Maury County, Tennessee. Eil kenderv ar prezidant James K. Polk e oa ivez. Brudet e voe ivez evel eskob Louisiana, ar pezh a voe abeg d'e lesanv Sewanee's Fighting Bishop.\nAlies e vez graet anezhañ "Leonidas K. Polk." N'en doa ket a eil anv, ha biken ne voe sinet gantañ paperenn ebet gant an anv-se. Ar "K" ouzhpennet a oa deuet diwar ur pennad en ur gazetenn eus New Orleans pa voe marvet: "Polk, Leon. (k)" evit killed in action (marvet ouzh ar stourm).\nPolk a oa unan eus ar re brudetañ ha burutelletañ jeneraled ar Su e-pad ar brezel. Prezidant Stadoù Kengevreet Amerika Jefferson Davis en devoa fiziet ennañ ur roll uhel el lu, daoust ma oa hep skiant-prenet ebet eus domani ar brezel, met dre ma anaveze mat traoñienn ar Mississippi. Ar wirionez a oa e oant kamaladed o-daou ha dre e roll en iliz e oa doujet gant Jefferson Davis.\nE-penn bagadoù soudard e oa e-pad emgann Shiloh, emgann Perryville, emgann Stones River, Kampagn Tullahoma, emgann Chickamauga, Kampagn Chattanooga, ha Kampagn Atlanta. Marvet eo e 1864 e-pad Kampagn Atlanta pa voe tizhet garv gant un obuzenn pa oa o sellet ouzh an dachenn emgann.\nUn eskob ouzh ar stourm[kemmañ | kemmañ ar vammenn]\nUnan eus mojennoù brudetañ ar brezel diabarzh a zo: Polk a oa o sellet e ofiser ar Major jeneral Benjamin F. Cheatham, o vont war-raok gant e divizion. Cheatham a huchas (gant testoù), "Give 'em hell, boys!" ("Roit dezho an ifern paotred!") ha Polk o klevet kement-se, chomet e oa un eskob en desped da vezañ soudard, da eilgeria ar youc'h "Give it to 'em boys; give 'em what General Cheatham says!" ("Roit dezho paotred; roit dezho ar pezh en deus laret ar Jeneral Cheatham!")\nLeonidas Polk gant e unwisk eskob\nAdtapet diwar « https://br.wikipedia.org/w/index.php?title=Leonidas_Polk&oldid=1739934 »\nKemmoù diwezhañ degaset d'ar bajenn-mañ d'an 20 C'hwe 2017, da 18:01.


Komzet e : Surinam\nKomzet gant : 300 000 en holl\n130 000 mammyezher\nFamilh-yezh : Yezhoù kreolek\nISO 639-2 cpe\nKod SIL SRN\nAr sranan tongo (eus ar saozneg surinamean tongue), pe sranang tongo, zo ur yezh kreolek komzet evel yezh-vamm gant 130 000 a dud eus Surinam. (anvet e vez ivez takki takki, met ar ger-se, ouzhpenn bezañ dismegañsus, zo implijet c'hoazh evit kreolegoù all, disheñval, komzet e Gwiana c'hall).\nAr gerioù sranang tongo evit gouzout ha krouadur zo sabi ha pikin. Se a laka tud zo da soñjal, goude teorienn ungenetek ganedigezh ar yezhoù pidgin, e teufe ar sranang eus al lingua franca. An deorienn-se a vez kavet abeg enni gant an darn vrasañ eus ar yezhoniourien a labour war an dachenn-se).\nImplijet eo gant tud hag a gomz a-hend-all Saozneg, nederlandeg, javaneg hag hindustani, setu e c'hoari da eil yezh evit an darn vras eus an dud e Surinam.\nAr sranang tongo zo ur meskaj etre an nederlandeg, ar saozneg, ar portugaleg, hag a bep seurt yezhoù all eus Kreiz ha Kornôg Afrika. Stummet eo e-giz ur yezh kreolek : n'eus ket nag infleksion na deklinasion, ha dister eo he geriaoueg (un nebeud miliadoù a c'herioù); aes a-walc'h eo da zeskiñ. Bez' ez eus kalz a dud ivez hag a laka ar sranang tongo da vezañ ur c'hreoleg diwar ar saozneg hepken (nemet ar Wikipedia Alamanek a wel anezhi evel ur c'hreoleg savet diwar ar portugaleg kentoc'h).\nMi nen René Hart en mi gebore tapu 18 november 1945 ini a kondre Sranan\n(Rene Hart eo ma anv hag on bet ganet d'an 18 a viz Du 1945 e Surinam)\n(en) Pajenn ar sranan tongo war lec'hienn ar SIL\nAdtapet diwar « https://br.wikipedia.org/w/index.php?title=Sranan_Tongo&oldid=1461591 »


Galenos - Wikipedia\n(Adkaset eus Galenus)\n"Claude Galien". Maendresadenn gant Pierre Roche Vigneron, Paris, war-dro 1865).\nGalenos (henc'hresianeg : Γαληνός; latinekaet e Galenus) a oa ur mezeg, surjian ha prederour gresian, ganet e 129 e Pergamon (hiziv Bergama e Turkia), ha marvet e 199/217, pe e Pergamon pe e Roma.\nMoarvat e voe Galenos ar gwellañ klasker e mezegiezh en Henamzer ; araokadennoù meur a zegasas e meizadur un niver bras a dachennoù skiantel : korfadurezh, bevedouriezh, kleñvedouriezh, apotikerezh, nervennouriezh, prederouriezh ha poelloniezh, hag e-pad ur milved e voe e labourioù o ren war mezegiezh ar C’hornôg.\n3 Galenos hag ar vezegiezh\n3.1 Damkanad an dourennelezh\n3.2 Enklaskoù arnodel\n4 Galenos hag ar brederouriezh\n5 Skridoù Galenos\n6 Levezon Galenos war-lerc’h e varv\n6.1 Henamzer ziwezhat\n6.2 Levezon war mezegiezh an islam\n6.3 Distro d’ar C’hornôg latin\n6.4 An Azginivelezh\n8 Oberennoù Galenos war ar Genrouedad\nGalenos e gresianeg (Γαληνός) diwar an anv-gwan γαληνός, "sioul", Claudius Galenus e voe anvet e latin, sur a-walc’h dre dreuzveizañ ar meneg « Cl. », clarissimus, rak n’eus ket eus an anv *Κλαύδιος e gresianeg, nemet war-lerc'h dre amprest, daoust ma'z anavezer Klaudios Ptolemaios da skouer.\nGwelloc’h anavezet dindan an anv Galenos Pergamon (hiziv Bergama, Turkia).\nEr bloavezh 129 e voe Galenos ganet da Nikon, un tisavour pinvidik dedennet gant ar brederouriezh, ar matematik, ar boelloniezh, ar steredoniezh, al labour-douar hag al lennegezh. Hervez Galenos e oa e dad un den "hegarat-kenañ, reizh, mat ha madelezhus".\nD’ar mare-se e oa Pergamos ur greizenn bouezus a-fed sevenadur ha labour-spered, brudet evit he levraoueg na souble nemet dirak hini Aleksandria, hag a zesache prederourien platonat koulz ha re stoikian ma kejas Galenos outo ken abred ha d’an oad a 14 vloaz. Gant mennozhioù Aristoteles hag Epikouros e vagas e studioù ivez. Un esped henvoazel en devoa Nikon ragaozet evit Galenos, er brederouriezh pe er politikerezh, neuze en devoa lakaet e vab da vont e darempred gant levezonoù lennegel ha prederouriezhel. Hogen Galenos a embann penaos war-dro 145 en devoa bet e dad, dre hunvre, urzh digant an doue Asklepios da gas e vab da studiañ ar vezegiezh. Ur wezh all e voe dispignet kement a oa rekis ha d’an oad a 16 vloaz e krogas Galenos evel θεραπευτής (therapeutes, gwaz d’an doue) gant e gentañ bloavezh-studi diwar pevar en azeuldi gouestlet da Asklepios e Pergamos. Eno e voe levezonet gant tud evel Aisc'hrion Pergamon, Stratonikos ha Satyros. Ospitalioù e oa azeuldioù Asklepios, a yae en-dro evel tiez-yac’haat pe diez-dourhav ma teue ar glañvidi, kalz Romaned en o zouez, da glask beleien da ober war o zro.\nEr bloavezh 148, pa oa 19 vloaz, e c’houzañvas Galenos marv e dad, en lezas dizalc’h ha pinvidik. Neuze e heulias an alioù a gavas e kentelioù Hippokrates, hag e studias en ur veajiñ dre gêr Smyrne (Izmir hiziv) ha rannvro Kilikia e Turkia, Korinthos e Gres, enez Kreta, Kiprenez kent tizhout skol-veur ar vezegiezh en Aleksandria, ma kejas ouzh kement soñj a oa a-zivout e arz d’ar mare. E-pad ur predad berr en Aleksandria c’hresian e veze bevskejet tud, hag enrollet e voe an disoc’hoù. Galenos a c’hallas studiañ an arnodennoù-se met dre ma ne ra ket meneg eus e ziagentidi ne c’heller ket gouzout ha pouezus e voe o levezon war e stummadur.\nEr bloavezh 157, d’an oad a 28 vloaz, e tistroas da Bergamon evel mezeg klezeourien Beleg Meur Azia, unan eus tud pinvidikañ ha galloudusañ ar c’hevandir. Galenos eo a voe dibabet goude m’en devoe disklêriet bezañ divouzellet ur marmouz ha daeet ar vezeien all da gempenn al loen. Pa nac’has ar re-se e reas Galenos al labour-surjian, ha dre se e voe trec’h. E-pad ar pevar bloaz a dremenas gant ar garg e teskas pouezusted ar reol-voued, stuz mat ar c’horf, ar yec’hedouriezh hag an enepkleñvediñ, ha penaos ober war-dro an torroù hag ar gwataloù grevus – ar goulioù anezho anvet prenestroù war ar c’horf gantañ. Pemp den hepken a varvas e-keit ma oa Galenos e karg, da geñveriañ gant 60 da vare e ziagentad ; kement-se a voe lakaet war gont e studiadennoù pizh war ar goulioù. E-keit-se e kendalc’he da studiañ damkanadoù ar vezegiezh hag ar brederouriezh. Er bloavezh 162 ez eas Galenos da Roma, ma c’hounezas brud evel mezeg war an dachenn. E demz-spered dihabask a zegasas brezel ouzh mezeien all, hag e ziskouezadennoù a enebas outañ ar re ziampartañ ha mirourañ eus mezeien kêr Roma. Un itrikadenn a voe savet a-enep dezhañ, ha kuitaat a reas kêr dre aon ma vije skarzhet anezhi pe bistriet.\nDa neuze e oa Roma o kas brezelioù diavaez abaoe bloaz. Marcus Aurelius ha Lucius Verus a oa en Norzh o vrezeliñ ouzh ar boblad Markoman. En diskar-amzer 169, pa oa an armeoù roman o tistreiñ da Akileia, e tarzhas ar Vosenn Veur hag e voe galvet Galenos gant an impalaer da Roma en-dro. Urzh a voe roet dezhañ da vont gant Marcus ha Verus da C'hermania evel mezeg al lez. En nevezamzer da heul e voe kendrec’het Marcus da lezel Galenos en e frankiz dre ma oa Asklepios savet enep ar raktres. Da vezeg Commodus, hêr an impalaer, e voe anvet Galenos neuze. Eno, e lez Roma, eo e skrivas kalz a-zivout ar vezegiezh – tra ma varvas Lucius Verus e 169 ha Marcus Aurelius Antoninus e 180, e Germania, lazhet o-daou gant ar vosenn.\nChom a reas Galenos mezeg da Gommodus e-pad an darn vrasañ eus buhez an impalaer. Goude-se e voe mezeg da Septimius Severus e-pad e ren e Roma.\nDindan an anv a vosenn Antoninus (anv-familh Marcus Aurelius) pe vosenn Galenos eo anavezet bosenn ar bloavezhioù-se, dre ma oa Galenos arroutet war ar c’hleñved-red-se ha dre m’edo e Roma pa skoas e 166. En Akileia edo Galenos ivez pa voe ar vosenn eno e 168-169. Skort ha dibaot avat eo an daveoù d’ar vosenn en e skridoù. Ne glaske ket diskrivañ ar c’hleñved a-benn ma vije anavezet en dazont, kentoc’h e laboure war ar pareañ ha war efedoù ar c’hleñved war korf an den. Krediñ a reer bremañ e voe bosenn Antoninus ur barrad brec’h e gwirionez, rak petra bennak ma’z eo diglok e ziskrivadur gant Galenos e ro trawalc’h a ditouroù da gadarnaat natur ar c’hleñved.\nPa glañvas Eudemus, anezhañ ur prederour eus skol ar bazataourien, e fellas da Galenos ober war-dro e amezeg ha kelenner kozh. Lod vezeien roman a rebechas dezhañ ober gant an erdeb en e labour war Eudemus kentoc’h eget gant an divinouriezh hag ar gevrinegezh evel ma oa ar boaz d’an amzer.\nEr vezegiezh a vremañ e tiforc’her etre “anaoudiñ” (lavaret pe gleñved zo gant an den) hag “erdebiñ” (prederiañ war ar pezh a c’hoarvezo gant an den) ; dre ma oa Galenos eus skol Hippokrates ne rae ket. Evitañ e oa an anaoudadur mesket gant an erdeb a-benn gwellaat labour ar mezeg koulz hag e vrud. En XIvet kantved e voe embannet er c’heriaoueg holloueziadurel Souda penaos e varvas Galenos d’an oad a 70 vloaz, war-dro ar bloavezh 199 eta. En unan eus e studiadennoù avat e ra Galenos meneg eus darvoudoù er bloavezh 204. Skridoù arabek a embann e varvas Galenos e 217 d’an oad a 87, goude bezañ studiet e-pad 17 bloavezh ha bet war ar vicher a vezeg e-pad 70 vloaz. Diwar ar studiadennoù nevesañ e sav 216 evel ar bloavezh gwirheñvelañ.\nGalenos hag ar vezegiezh[kemmañ | kemmañ ar vammenn]\nNiverus e voe degasadennoù Galenos da zoare heulierien Hippokrates da veizañ ar gleñvedouriezh.\nDamkanad an dourennelezh[kemmañ | kemmañ ar vammenn]\nHervez damkanad an dourennelezh gant Hippokrates e teu lies imoroù mab-den diwar digempouezioù en unan eus peder dourenn ar c’horf : gwad, bestl velen, bestl du ha kraost. Gant Galenos e voe an damkanad kaset war-raok dre sevel ur rizhouriezh eus temzoù mab-den.\nUn digempouez e pep dourenn a glote ouzh un temz resis : gwad > gwadus (tud troet war-du ar re all ha buhez ar gevredigezh), bestl velen > buanek (tud startijenn enno, entanet ha hoalus), bestl du > melkonius (tud hegarat, krouerien ha servijus), kraost > difrom (tud sirius, madelezhus ha karantezus)\nEnklaskoù arnodel[kemmañ | kemmañ ar vammenn]\nKorfadurezh mab-den e oa preder pennañ Galenos, met abaoe ar bloavezh -150 e oa berzet pizhskejañ korfoù tud varv e Roma. En abeg d’ar berz-se e reas Galenos pizhskejadennoù war loened marv pe vev, marmouzed ha pennoù-moc’h an darn vuiañ anezho. Dre ma’z eo korfadurezh al loened-se tost-tre da hini mab-den e c’hallas Galenos sklaeraat framm an treuz-gouzoug ha diskouez splann penaos ez eo dre ar c’harloc’henn e teu mouezh an dud.\nE-touez degasadennoù pennañ Galenos emañ e labour a-zivout reizhiad ar gwazhied. Eñ eo ar mezeg kentañ a gadarnaas an diforc’h etre gwad ar gwazhiennoù (teñval) ha gwad an talmerennoù (splann). Petra bennak ma teuas da gompren gwelloc’h reizhiadoù ar gwazhied, an nervennoù hag an anal e fazias a-wezhioù : da skouer, krediñ a rae dezhañ e oa reizhiad ar gwazhied rannet e daou red untuek, ar gwad teñval o tont eus an avu hag ar gwad splann o tont eus ar galon, an daou o vont da vagañ holl organoù ar c’horf gant gwad nevez pourchaset bepred gant an avu hag ar galon.\nUr surjian eus ar re ampartañ e oa Galenos ivez, ha kalz eus e droioù-micher a voe disoñjet e-pad kantvedoù : oberatadennoù war an empenn, hag un doare da bareañ kroc’henenn al lagad a zo par d’an hini a veze arveret c’hoazh kent ma voe ijinet an oberata dre laser.\nKavadennoù[kemmañ | kemmañ ar vammenn]\nMeur a gavadenn bouezus a zeuas dre enklaskoù Galenos :\nRen mel al livenn-gein war meur a gigenn\nDeskrivadur eus seizh rumm nervennoù klopennel\nRen an empenn war ar vouezh\nArc’hwen al lounezhi hag ar c’hwezigell\nDeskrivadur eus diabarzh ar galon\nDeskrivadur eus meur a gleñved-red, ar vosenn en o zouez\nRekipeoù remedoù, anezho diazez an apotikerezh\nKentañ enklaskoù war ar bredelfennerezh dre e studiadenn De Dignotione ex Insomnis Libellis ("Erdeb diwar an hunvreoù") ma tiogel e c’hall an hunvreoù bezañ un asked eus poanioù ar c’horf.\nGalenos hag ar brederouriezh[kemmañ | kemmañ ar vammenn]\nPetra bennak ma oa Galenos ur mezeg kent pep tra all e skrivas ivez a-zivout prederouriezh ha poelloniezh. Gant prederourien gozh roman ha gresian e oa levezonet, Platon, Aristoteles ha Zenon en o zouez. Meur a skol a oa er vezegiezh da vare Galenos, an div bennañ o vezañ an Arnodelourien hag ar Boellegourien. Skol an Hentennourien a oa ivez, ur strollad bihanoc’h ha kerreishoc’h. War dachenn ar vezegiezh e poueze an Arnodelourien war an arnodennoù war korf an den tra ma kave gwelloc’h ar Boellegourien tennañ splet eus skiant-prenet an henvezeien a-benn krouiñ damkanadoù nevez. Etre an daou e save an Hentennourien, dre ma plije dezho studiañ red naturel ar c’hleñvedoù kentoc’h eget kavout ur pare dezho.\nDedennet-bras e oa Galenos gant kemmeskañ mezegiezh ha prederouriezh, ar pezh a skrivas en e studiadenn verr “Ur Prederour ivez eo ar Mezeg gwellañ”. Nac’hañ a rae bezañ lakaet e skol pe skol, ha dre dennañ e vad eus pep hini anezho kent e veskañ gant e soñjoù dezhañ e krouas e sell dibar war e vicher : un dachenn lieskelennadurel ma oa ret ober gant damkaniezh, enselladennoù hag arnodennoù a-benn kaout an disoc’hoù gwellañ. Diarvar eo e teue ar sell-se eus e gelennadurezh ledan diwar pep skol.\nSkridoù Galenos[kemmañ | kemmañ ar vammenn]\nGallus eo e vije Galenos an aozer strujusañ en Henamzer : ken fonnus eo e labour ma’z eo niver ar skridoù deuet betek ennomp tost d’an hanter eus ar skridoù o tont eus Hellaz kozh. Lavaret ez eus bet e veze ugent den implijet gant Galenos a-benn skrivañ e soñjoù. Kement ha 600 studiadenn a vije bet embannet dindan e anv, da lavaret eo war-dro 10 milion a c’herioù, 3 milion anezho a chom en amzer a vremañ. Kalz eus e labour a yeas da get en tangwall a zistrujas Azeuldi ar Peoc’h e Roma e 191, studiadennoù prederouriezhel an darn vrasañ anezho.\nDre ma ne voe ket labourioù Galenos troet e latin en Henamzer, hag en abeg da ziskar Impalaeriezh roman ar C'hornôg e steuzias ar studioù a-zivout Galenos hag ar vezegiezh hengounel c’hresian dre vras en Europa ar C’hornôg e-kerzh deroù ar Grennamzer, pa voe nebeut-tre a ouizieien latin o c’houzout lenn gresianeg. Neoazh e kendalc’hed da studiañ ha da heuliañ kentelioù Galenos ha mezegiezh an Henc'hresianed en Impalaeriezh Roman ar Reter, anavezet gwelloc’h dindan an anv a Impalaeriezh Bizantion. Holl skridoù gresianek Galenos a voe eilskrivet gant gouizieien Bizantion. Da vare an Abbasided (goude ar bloaz 750), Arabed vuzulman a grogas da vout dedennet gant skridoù skiantel an Henc’hresianed hag a lakaas treiñ lod eus skridoù Galenos, alies gant gouizieien gristen e Siria. En arabeg hepken neuze e kaver lod eus oberennoù Galenos hiziv an deiz, tra ma’z eus lod all e latin ar Grennamzer hepken, bet troet diwar an arabeg. Lod gouizieien o deus klasket adtreiñ e gresianeg diwar an arabeg pe al latin pa oa bet kollet ar skrid gresianek orin. Eus lod skridoù henc’hresianek ne gaver nemet tenorioù bet savet gant Galenos.\nZoken en e amzer e rankas Galenos stourm ouzh drevezadurioù eus e labour hag ouzh embannadurioù fazius eus e skridoù, kement ha ma rankas skrivañ A-zivout ma levrioù. Betek an Azginivelezh e voe embannet falsadurioù e latin, gresianeg pe arabeg. Lod eus e studiadennoù a voe embannet dindan meur a dalbenn e red ar bloavezhioù. Diaes eo tizhout an andonioù, rak petra bennak ma vez al labourioù skrivet e gresianeg e vez o zalbennoù e latin, ha berraet alies. N’eus listenn glok ebet eus labourioù Galenos, ha tabut zo c’hoazh war gwirionder lod anezho.\nLevezon Galenos war-lerc’h e varv[kemmañ | kemmañ ar vammenn]\nHenamzer ziwezhat[kemmañ | kemmañ ar vammenn]\nBrudet-kenañ e oa Galenos en e amzer, koulz evel mezeg hag evel prederour : “pennañ a-douez ar vezeien ha dibar a-douez ar brederourien”, a lavaras an impalaer Marcus Aurelius diwar e benn. Betek kreiz ar XVIIvet kantved e talc’has levezon Galenos war ar vezegiezh en Europa hag e bedoù bizantion hag arabek. Hippokrates ha Galenos eo an daou vaen-bonn a verkas 600 bloavezh a vezegiezh : da lavaras ur gouizieg e deroù ar Grennamzer a-zivout ar vezegiezh, “Hadet gant Hippokrates hag eostet gant Galenos”.\nDiverraet ha kenaozet e voe labour e ziagentidi gant Galenos neuze, ha dre c’herioù Galenos an hini eo e voe treuzkaset ar vezegiezh c’hresian d’ar remziadoù goude. Alies e voe dre zoare Galenos ma voe anavezet ar vezegiezh c’hresian er bed a-bezh : adskrivet hag adprederiet, evel e labour Magnus Nisibis diwar-benn an troazh er IVe kantved, a voe troet en arabeg da c’houde.\nMet pouezusted labour Galenos ne voe ket meizet a-raok pell goude e varv. Ken galloudus ha fonnus e oa labourioù Galenos mar kredas an dud ne chome nemet nebeut-tre da zeskiñ, ha diwezhatoc’h e talvezas “doare Galenos” kement hag unan a gas an traoù war-raok en ur vougañ an araokadennoù war e lerc’h.\nKevret gant Impalaeriezh ar C’hornôg ez eas ar studi eus Galenos hag eus an Henc’hresianed da get ivez er bed latin. Er c’hontrol e kendalc’hed da skignañ labourioù Galenos er Reter (Bizantion) ma veze komzet gresianeg dreist-holl. E diwezh an Henamzer e voe mui-ouzh-mui a skridoù damkaniezhel e-tal nebeut-tre a skridoù pleustrek : kalz aozerien ne raen nemet breutaat diwar-benn doare Galenos ; ken pouezus e teuas an doare ma krogad da sellet ouzh Hippokrates dre zaoulagad Galenos, ha da get ez eas ar skolioù all tamm-ha-tamm.\nKristenien Siria a reas anaoudegezh gant doare Galenos pa voe Bizantion o ren war Siria ha Mezopotamia ar C’hornôg, kent ma voe ar broioù-se aloubet gant Arabed vuzulman er VIIvet kantved. Goude 750 e voe lakaet ar gristenien sirian gant ar vuzulmaned da dreiñ Galenos en arabeg evit ar wezh kentañ. Adal ar mare-se e voe Galenos ha mezegiezh hengounel ar C’hresianed un tamm eus ar Reter-kreiz muzulman er Grennamzer hag e deroù hor mare.\nLevezon war mezegiezh an islam[kemmañ | kemmañ ar vammenn]\nGant Hunayn ibn Ishaq, ur c’hristen sirian, e voe troet skridoù Galenos en arabeg evit ar wezh kentañ. Etre ar bloavezhioù 830 ha 870 e troas 129 labour eus Jalinos.\nUnan eus an troidigezhioù-se zo ur bennoberenn en holl labourioù lennegel Galenos. Bez’ ez eus anezhi un tamm eus diverradur labour Galenos en Aleksandria. Div rann zo er dornskrid-se eus an Xvet kantved, enno munudoù diwar-benn meur a derzhienn ha lies tanijennoù. Pouezusoc’h c’hoazh eo al listennad drammoù-pareañ, enni tremen 150 rekipe diwar plant ha tammoù loened. Dre al levr e taoler ur sell war ar vicher a vezeg er mareoù gresian ha roman.\nHentenn Galenos a ziazezas ar vezegiezh islamek, a voe skignet buan dre an impalaeriezh arabek. Dre labourioù arabek, evel re Muhammad ibn Zakarīya Rāzi (865-925), e kendalc’her da zizoleiñ skridoù gant Galenos a oa dianav pe re ziaes da dizhout. Evel ma komprener dre an talbenn Diskredoù diwar-benn Galenos gant Rāzi, koulz ha dre skridoù gant mezeien evel Ibn Zuhr (Avenzoar) hag Ibn al-Nafis, e voe burutellet hag arveret labourioù Galenos evel un diazez da gas an enselladennoù pelloc’h : diwar arnodennoù Galenos e voe savet arnodennoù all, a gasas Rāzi hag Avenzoar da vont a-enep damkanad Galenos a-zivout an dourennoù tra ma tizoloas Ibn al-Nafis reizhiad an anal, ar pezh er c’hasas da zislavaret damkanad Galenos diwar-benn ar galon.\nDistro d’ar C’hornôg latin[kemmañ | kemmañ ar vammenn]\nAdal an XIvet kantved, troidigezhioù latin eus skridoù-mezeg muzulman a grogas da zont war-wel er C’hornôg hag a voe buan kelennet e skolioù-meur Napoli (Italia) ha Montpellier (Bro-C’hall). A-nevez e voe doare Galenos o ren war ar vezegiezh, kement ha ma voe lesanvet “pab-mezeg ar Grennamzer”. Konstantin an Afrikan a voe e-touez ar re a droas Hippokrates ha Galenos diwar an arabeg. Lod labourioù a voe troet war-eeun diwar ar gresianeg, evel De complexionibus gant Burgundio de Pisa.\nDont a reas labourioù Galenos war ar gorfadurezh hag ar vezegiezh da vezañ un diazez er skolioù-meur ar Grennamzer, kevret gant Reolioù ar vezegiezh Ibn Sina, a oa savet diwar oberennoù Galenos. Dre ziforc’h diouzh Roma an Henamzer ne veze ket en Europa gristen lakaet berz war pizhskejañ ha tarskejañ eus korf un den, hag hevelep enselladennoù a veze kaset ingal adal ken abred hag an XIIIvet kantved. Ken kreñv e oa levezon Galenos koulskoude, evel er bed arabek, ma klaske ar vezeien a gave disoc’hoù disheñvel diouzh re ar mestr o rediañ da glotañ ouzh skridoù Galenos : da skouer, Mondino de Liuzzi o teskrivañ red ar gwad en un doare reizh en e skridoù, met o kendelc’her da ziogeliñ e rankje kentez an tu kleiz bezañ leun a aer. Lod vezeien a gemeras disoc’hoù an arnodennoù-se da brouenn a-benn kadarnaat ar fed ma oa bet kemmoù e korf an den abaoe amzer Galenos.\nAn Azginivelezh[kemmañ | kemmañ ar vammenn]\nGant an Azginivelezh ha diskar Impalaeriezh Bizantion (1453) e teuas gouizieien c’hresian hag o skridoù d’ar C’hornôg, ar pezh a roas tu da geñveriañ an displegoù arabek gant skridoù orin Galenos. Dre an Deskadurezh Nevez ha lusk an denelourien e voe ebarzhet Galenos en deskadurezh latin, De Naturalibus Facultatibus o vezañ embannet e London er bloavezh 1523.\nDaou hengoun a oa neuze er breutadegoù a-zivout ar vezegiezh, an hini mirour arabek hag an hini araokour gresianek. Dreistaraokourien a grogas da stourm ouzh pennadurezhioù ar vezegiezh, evel ma reas Theophrast Bombas von Hohenheim (lesanvet Paracelsus, ca.1493-1541) pa bulluc’has oberennoù Avisenna ha Galenos en e skol-vezegiezh e skol-veur Basel. Koulskoude e chomas Galenos unan eus prederien bennañ ar milved, evel m’en diskouez un daolenn-voger eus ar XVIvet kantved e sal-debriñ manati al Lavra Veur e Menez Athos, ma weler furien bagan ouzh troad Gwezenn Isai, gant Galenos etre Sibulla hag Aristoteles.\nEchu e voe gant levezon Galenos dre nac’hadennoù Paracelsus mesket gant savusted korfadurezhourien italian an Azginivelezh er XVIvet kantved. Er bloavezhioù 1530, ar mezeg ha korfadurezhour flandrezat Andries Van Wesel (lesanvet Vesalius, 1514-1564) a voulc’has treiñ meur a skrid gresianek eus Galenos e latin. Labour brudetañ Vesalius, De humani corporis fabrica (1543) a voe levezonet-bras gant doare Galenos. A-benn gwiriañ ha burutellañ labourioù Galenos e troas Vesalius war-du pizhskejañ tud varv – ar pezh a oa berzet da vare Galenos ; prouiñ a reas e oa e skridoù Galenos munudoù a gaver er marmouzed ha ket en dud, ha dre levrioù ha diskuliadennoù pleustrek e tiskouezas bevennoù gouiziegezh Galenos, a-zivout ar galon ha red ar gwad da skouer.\nPelloc’h avat e padas damkanad Galenos a-zivout bevedouriezh reizhiad ar gwad : betek 1628, pa voe embannet Exercitatio Anatomica de Motu Cordis et Sanguinis in Animalibus gant William Harvey, ma voe staliet ar galon o vont en-dro evel ur vangounell da gas red ar gwad.\nLod eus kentelioù Galenos, evel ar pouez a lakae war an diwad evel remed da galz kleñvedoù, a badas pelloc'h c'hoazh: boulc’het-mat e oa an XIXvet kantved pa veze c’hoazh studiet skridoù Galenos er skolioù mezegiezh.\n↑ NUTTON Vivian, The Chronology of Galen's Early Career, Classical Quaterly, 1973.\n↑ EICHHOLZ D. E., Galen and His Environment, Greece & Rome 20 no. 59, Cambridge University Press, 1951.\n↑ LITTMAN R.J. & M. L, Galen and the Antonine Plague, The American Journal of Philology, 1973.\n↑ GARCIA BALLESTER Luis, Galen and Galenism, Burlington, 2002.\n↑ NUTTON Vivian, Ancien Medicine, Routledge, 2004.\n↑ GRANT Mark, Galen on food an Diet, Routledge, 2000.\n↑ On Diagnosis from Dreams, troidigezh saonek eus skrid Galen gant L. PEARCY, www.medicinaantiqua.org.uk\n↑ NUTTON Vivian, From Galen to Alexander, Aspects of Medicine and Medical Practice in the Late Antiquity, Dunbarton Oak Papers, 1984.\n↑ DEAR P., Revolutionizing the Sciences : European Knowledge and Its Ambitions, 1500-1700, Princeton University Press, 2001.\nOberennoù Galenos war ar Genrouedad[kemmañ | kemmañ ar vammenn]\n Bibliothèque Inter-Universitaire de Médecine (BIUM), Pariz (Bro-C'hall)\nAdtapet diwar « https://br.wikipedia.org/w/index.php?title=Galenos&oldid=1775355 »\nPrederourien Hellaz Kozh\nHenc'hresianed an eil kantved goude J.-K.\nKemmoù diwezhañ degaset d'ar bajenn-mañ d'an 15 Du 2017, da 19:28.


Buhez ar Sent/1912/Pask hag amzer Bask - Wikimammenn\nBuhez ar Sent/1912/Pask hag amzer Bask\n◄ Nikolas de Flüe Pask hag amzer Bask Hug ►\nPask hag Amzer Bask \nPevar mil bla oa, e oa ar bed azezet en e bec’hed, hag e oa ar Maro, freuz ar pec’hed, roue warnan.\nPevar mil bla oa e oa ar bed o c’hedal ma vije tennet diouz e bec’hed ha ma vije trec’het ar Maro, setu c’hoarvezet ar burzudou keit gortozet, dre c’halloud ha madelez Jezuz-Krist o sevel a varo da veo.\nAn devez-man, Sul-Fask, a droc’h eta istor ar bed en daou hanter hag a zigor eur rann neve. N’eus devez ebet par d’ezan nemet devez kentan ar bed, ma oe krouet ar sklerijen. Gant se, holl oueliou ar bla, evel holl amzer ar Grouadelez, a zo war c’hed anezan, a dro endro d’ezan : pep-hini aneze eo merket e goulz d’ezan diwar Zul-Fask.\nDevez diskuiz ar Judevien, ar zadorn, a zo bet barnet da gouezan, kouls hag al lezen goz, adalek ma paras Sul-Fask. Jezuz-Krist a dremenas ar zadorn etre daouarn ar maro, en diskuiz ar be, mes ar zul e torras e chadennou hag e skuilhas evelse gened, levenez, santelez da viken war gement sul a darzje, a hed an amzer, betek sul an eternite.\nSul-Fask a zo ar gwir skeuden eus ar baradoz, pa vefomp holl, evel Jezuz-Krist, savet a varo da veo hag o kommunian gantan da holl viken. Dre ze, an Iliz he deus gourc’hemennet d’ar gristenien kommunian, da vihanan, gant goueliou Pask, dindan boan da vezan sellet evel tud nac’het gante o badeziant. Ar c’hristen kastizet e gorf gantan epad ar c’hoareiz, santelaet e ene dre ar binijen hag an oberou mat, a deu, dre ar pask, da vevan eur vue neve, henvel ouz hini ar baradoz.\nAmzer Bask a bad seiz sun, eur zunvez sunveziou, klozet dre eur zul, Sul ar Pantekost. Eun amzer eo hag a splann evel an heol, ma klever bemde ha da beb heur kan an Alleluia, ma tôl ar vertuziou o frouez en eneou kristen deut da vezan henvel ouz tachennou marellet gant pep seurt bokedou a c’houez vat.\nAmzer Bask a zo, er bed-man, evel eur mene Thabor, eur palez kaer war an uhel, e pigner ennan dre ar binijen, hag e kinnig ennan Doue, d’ar gwir gristenien, eun tanva eus joaiou ar baradoz.\n↑ Laket hon deus el levr-man Pasion ha Rezurreksion au Otrou Doue, gouel ar Yaou-Bask ha gouel ar Pantekost. Stagan a dleer da lenn ar Basion, bep bla d’abarde merc’her ar zun zantel. Rak-se ’ta, ma n’en em gav ket ar Zul-Fask d’an 20 a viz Ebrel, al lenner a renko lenn en de-ze, en tri devez arôk hag en daou-ugentvet ha hanter-kantvet devez war-lerc’h, bueziou ar c’houec’h sant a vezo êt o goueliou d’an traou evit rei plas da re Hon Zalver Jezuz-Krist ha da hini ar Spered-Santel.\nAdtapet diwar « https://br.wikisource.org/w/index.php?title=Buhez_ar_Sent/1912/Pask_hag_amzer_Bask&oldid=36489 »\nKemmoù diwezhañ degaset d'ar bajenn-mañ d'an 18 Mez 2012, da 10:19.


troidigezhioù / translations - Yann Varc'h Thorel\nTraduction & 翻译 & Treiñ\nskridoù ganin / personal works\ntroidigezhioù / translations\nWar ar stern / Work in progress\n本人作品 / personal works\n译文 / translations\n正在进行 / Work in progress\nFourmis vertes devant la neige (in Secousse-21)\nWen Yiduo : "Les poèmes de Li Bai en anglais" (in Secousse-21)\nKlask / 搜索\nBlog evit mann\nMenez an Ene - Gao Xingjian / 灵山\nRabindranath Tagor - Er gêr hag er bed\n" Un ikis a romant eo Er gêr hag er bed, gant Tagor. Diamzeriet e meur a geñver, met chomet modern-kenañ war ar memes tro. E Bangal emaomp, da vare al luskad broadelour anvet Swadeshi. Aduidi an emsavadeg-se a enebas ouzh rannadur ar vro e div lodenn gant ar gouarnour saoz Lord Curzon. Broudet e voe ar spered broadelour pelloc’h ha boikotet e voe ar produioù enporzhet diouzh Bro Saoz, e sell da ziorren an ekonomiezh lec’hel. War al leurenn ledan-se e vez roet buhez da deir zudenn gant Tagor. Ganto e vo kontet an istor a bep eil : Bimala, ur vaouez nevez euredet gant Nikhil, ur priñs pinvidik, ha Sandip, unan eus pennoù bras al luskad Swadeshi. Teir unangomz ha tri savboent a ya d’ober steuñvenn ar skrid neuze. Bimala a zo plac’h ar gêr, hervez an hengoun. Hegredik ha dizesk. Ober a raio anaoudegezh gant ar bed a-drugarez d’he gwaz, un den fur anezhañ, desket ha doujus. Gantañ eo e vo lakaet e darempred gant Sandip, paotr an dispac’h hag ar vroadelouriezh indezat rik. Er penn kentañ e vo-hi boemet gant komzoù Sandip, a seblant dezhi dieuber hag hael-kaer. Drezañ e tifluk ar bed diavaez betek enni. Re ziwezhat e kompreno pegen touellus eo Sandip avat. Ha skoulmet an drama. Puilhañ a ra ar metaforennoù romantel ha kevrinek dindan pluenn Tagor, ken e teu da vezañ un tammig stambouc’hus ar skrid a-wechoù. E genedelouriezh-se a zegas soñj eus skridoù lourennek e-giz Kannenn ar c’hanennoù. Yann Varc’h Thorel en deus klasket reiñ da dañva yezh vlizidik Tagor oc’h ober gant gerioù pe droiennoù nebeut anavezet. Diaesoc’h a-se ar skrid, seul vui ma ne c’hoarvez ket kalz traoù en tu all d’an divizoù ha d’an unangomzoù diabarzh… Mar deo kizidik ar mod da livañ an tudennoù, e chomont unvloc’hek betek re. Santout a reer diouzhtu en deus graet Tagor un dibab. Un den mat ha glan eo Nikhil, p’eo fallakr Sandip. Pilpous ha lorc’hus n’eo ken. War zigarez enoriñ e vro hag e bobl, n’eo angoulet nemet gant ar galloud, an arc’hant hag ar merc’hed. Tudenn Bimala a zo kemplesoc’h ha dedennusoc’h. Loveal a ra etre Nikhil ha Sandip. Emdreiñ a ra. Klask a ra he hent ha faziañ a ra… Un levr talvoudus ha dedennus eo Er gêr hag er bed en desped d’e dechoù fall. Ur vrav a freskenn istorel, sokial ha bredoniel eo, ha n’eo ket digoulzet e demoù. Stuz ar merc’hed er bed hag e Bro-Indez a zo livet kaer. E 1922 en doa skrivet Tagor kement-mañ d’ur mignon dezhañ : « En hor bro ivez, ur wech dieubet eus o hualoù disol, e tizho ar merc’hed o denelezh en he leunded, hag ar baotred ivez, da neuze, a dizho o leunded ». Ar c’hudennoù relijiel a zo chomet bev-mat kenkoulz all. Er romant ez eus sach-blev etre hindouidi ha muzulmaned. Pouez ar bedelaat war ar produioù lec’hel a zo chomet ur gudenn a-vremañ, ’m eus aon. Petra nevez ? Erfin, an doare ma c’hell bezañ direizhet uhelvennad un emsavadeg gant ur marc’h-blein disleal a zo diskouezet splann gant Tagor. Disfiz e tiskouez an aozer e-keñver nep ideologiezh : « mar klaskomp reiñ stumm d’ar mad, evel pa vije ar mad un dra bennak danvezel, en do e zial, kriz : divuhez e yelo ». Peadra da hirbrederiañ war hor bed kempred."\nMalo Bouessel du Bourg in Heklev sevenadurel Al Liamm, “Petra nevez ?”\n" Gnôthi seauton ! Anavez-te da-un ! Sed kentel a c’hellfe bout hini Rabindranath Tagor en e levr (1916) Ghare baire, Er gêr hag er bed. En oberenn-se e tezrevell an aozer istor kriz ha trivliadel war un dro, prederioù hag oberioù un tiegezh, hini Bimala, ar vaouez-rouanez Rani, Nikhil ar Maharaja, anezho tud uhel, pinvidik, desket ha teirvet tudenn ar reuzc’hoari, o c’houviad Sandip, broadelour enep-Saoz taer ha korvigellus an emsav Bande Mataram (Buz d’ar Vamm), hag o hentez. Pep hini anezho o tisplegañ dimp d’e dro an darvoudoù a vuhezont, o emselloù, o emc’hwilioù, a-benn diskuliañ an tennderioù o zreant. Un eskemm, un ensiladenn a zo etre endro an diabarzh (ar gêr), a gas da zismantr al liammoù e-kreiz an tiegezhiad, hag hini an diavaez (ar bed), ar gevredigezh o kemm, eus an aergelc’h hengounel ha trevadennel, d’un amkan dispac’hel, arnevez ha broadelour. Hogen eus ur bedig kloz ivez, un aior goudorus, ul lec’h a guñvez hag a beoc’h, a voazioù diamzeret avat, hini ur c’hoskor diazezet war ar renkadoù, betek un egor trefuet, en arvar, o ’n em glask, distabil ha feuls, ec’honder a enebiezh, a stourmoù evit chom bev hag evit diorren e-ser treuziñ reuzioù ar vuhez. Ur mone-done diehan etre un emouestl hiniennel hag an emskiant strollel. Kêr ar maouezed, bed ar baotred… Ur prederour, ur barzh, ur skrivagner hag ur gweudour indezat hag hindouat e voe eus Tagor ivez. Par eo teir zudenn ar c’hoari d’ur gwengel kalz uheloc’h e zanvez, kalz donoc’h e speredelezh en eñvor hindouiz : ar Ramayana gant Valmiki ; Nikhil, Bimala ha Sandip o vout par ha kar da Rama (7vet avatar Visnu), Sita e wreg bet laeret ha bac’het gant ar Raksasa (Fomoire a lavarfe Iwerzhoniz) Ravana. Ur vaouez, ur Riegezh indezeuropat all, ur Sakti pa lâran mat, etre he gwaz hag ur “pabor” all, en arvar etre ar Reizh hag an Amreizh, ar Mad hag an Droug, hep gouzout e pelec’h emañ ar Wirionez, ar Gwir : “Salv-me, Gwirionez ! Na ’m lez mui biken da hirvoudiñ da baradozioù liverus an Touell.” (p.144). Rigantona pe Chota Rani : “e kement lec’h ma revez ar gaou e gwir, e reer eno gwirionez anezhañ… Evit ar re a c’hallo krediñ e gwir ez eo o bro un doueez e troy dien he skeudenn da wirionez. » (p.160-161). Dav menegiñ ivez gouez da Saraju Gita Banerjee en he gourfennc’her : “Perzh eo ar varzhoniezh en danevell penn da benn evel un dudenn… Dindan bloz ar stergann e ra dezho meizañ ez int kenereet da gement a zo Hollved… Sed spered oberenn Rabindranath Tagor, an denelour dreist da nep broadelouriezh.” Ur spered hindouat-tre, a lavarfen-me.\nKement hag echuiñ ganti, menegomp ez eo troidigezh Yann Varc’h Thorel pinvidik-kenañ, betek re a wezhioù, arnevez, heson ha resis, hogen diaes da lenn d’an deraouidi moarvat… Strivoù ’zo dav ober dalc’hmat e-sigur uhelaat live hor yezh, gwir eo. Setu pezh a soñje ivez, gant bevennoù avat, Roparzh Hemon. Hennezh en doa gouestlet testenn gentañ e zastumadenn Ur Breizhad oc’h adkavout Breizh da R. Tagor(e), bet embannet kerkent ha niverenn Ebrel 1923 Breiz Atao : « Tagore ha diskar ar C’huzh-Heol » ! Kregiñ a reas gant bommoù az echuin ganto : « Ar beajour a rank skeiñ ouzh pep dor estren a-raok dont d’e hini, hag e ranker kantren dre an holl vedoù a-ziavaez a-raok tizhout an neved ar muiañ a-ziabarzh en diwezh. – Tagore. »"\nYann Duchet – Levrioù / Livres\nGao Xingjian - Menez an Ene\nEmbannadur Apogée, Rennes, 2010\nBet "Priz dazont ar brezhoneg" digant Ranndir Breizh\n" Bemdez e lennan ur rann eus Menez an Ene, deuriet bras gant an danvez ha gant ar yezh. Divarc'het on gant soutilded ha finded preder an aozer — kevaraezet a dra sur gant loazioù ar sinaeg (soñjet ’m eus er splet e vije bet evit Lacan sevel e skridoù e yezh Gao Xingjian). Boemet on bet ivez gant herded an troer o korvoiñ gallusterioù ar brezhoneg, o tennañ ster da skouer a gevenebiñ furmoù angediet ha furmoù dianged al leurelloù. Goulven Pennaod a lavare : “Ni zo o tont a bell”… Hiziv e c'hellomp lavarout : “Ni zo o vont da bell”. "\nGuy Etienne - 2010\nSkrapadenn ar paotr a zalc'he koun eus e vuhez kent\nAn Alarc'h embannadurioù, 2007\nFiodor Dostoïevski : Hunvre un den lu ,\ntroidigezh en ur ser gant André Markowicz,\nAn Treizher, 2006\n" Ar puñs ", golo gant He Yifu\nLu Wenfu "Ar puñs"\nSkrid Mouladurioù Hor Yezh, Lesneven, 1993\nYann Varc'h Thorel - Blog gratuit avec Eklablog - CGU - Signaler un abus -


disac'hañ - Wikeriadur\nSavet diwar an anv-kadarn disac'h hag al lostger -añ pe diwar ar rakger di- hag ar verb sac'hañ.\ndisac'hañ /diˈzɑːɣã/ verb kreñv eeun (anv-gwan-verb : disac'het) (displegadur)\nDont er-maez eus ur sac'h:\nPa vo disac'het an ed — (Jules Gros, Le trésor du breton parlé Deuxième Partie, 1970, p. 127.)\nTennañ (unan bennak, un dra bennak) eus ul lec'h, pe ur blegenn fall m'emañ sac'het:\nMa c'hezeg a zizac'he reoù kalz gwelloc'h evito. — (Jules Gros, Le trésor du breton parlé Deuxième Partie, 1970, p. 127.)\nNe oan ket kap da zizaha ma boutou eus ar fank. — (Jules Gros, Le trésor du breton parlé Deuxième Partie, 1970, p. 127.)\n(dre skeudenn-lavar) Disac'hañ unan bennak : sikour unan bennak da zisplegañ e soñj dre lavaret ar ger a ra diouer dezhañ peurvuiañ\nDizah ahanon 'ta, emezi, pa houzout ! — (Jules Gros, Le trésor du breton parlé Deuxième Partie, 1970, p. 127.)\n(dre skeudenn-lavar), (Pemdez) Distagañ (ur gomz bennak) gant poan peurvuiañ:\nDisac'h 'ta ! — (Jules Gros, Le trésor du breton parlé Deuxième Partie, 1970, p. 127.)\nSac'het on! gwelet a rez n'on ket kap da zisac'hañ. — (Jules Gros, Le trésor du breton parlé Deuxième Partie, 1970, p. 127.)\nAr paotr a gomz fall : n'eo ket evid dizaha ar geriou. — (Jules Gros, Le trésor du breton parlé Deuxième Partie, 1970, p. 127.)\nPoan he devoa o tisac'hañ ar gerioù, ken badaouet evel ma oa, he lunedoù a luc'he evel dared. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 156.)\nLakaat (un dra bennak) da gouezhañ ; diskar\ndisac'hañ verb gwan\nKouezhañ diwar e ziazezoù, pe dre berzh e bouez, evel ur sac'h goullo, pa gomzer eus doar, pe eus tarzh-mor;\nPa vihanaas ar flammoù, hag ar wrac'hell o tisac'hañ en ur bern glaou bev, [...]. — (Jakez Riou, Geotenn ar Werc'hez ha danevelloù all, Al Liamm, 1957, p. 91.)\nA-benn ar fin, koulskoude, e voen stlapet war ar ribl, kalz pelloc'h eget ar gwechoù-all, gant un tarzh-mor, euzhusoc'h c'hoazh eget ar re a oa bet araozañ, o tont da zisac'hañ war an aod. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 20.)\nEn em dennañ eus ul lec'h bennak, ur blegenn fall bennak m'edod sac'het\nDiêz e vez dizaha eus toulloù evel-se. — (Jules Gros, Le trésor du breton parlé Deuxième Partie, 1970, p. 127.)\nTeuler had (diwar-benn ar plant)\nTenn an askol-se, rak mar tizahont e savo eur bern anezo. — (Jules Gros, Le trésor du breton parlé Deuxième Partie, 1970, p. 127.)\nLavarout e soñj betek penn:\nPer , pa vo krog da zisac'hañ, a zisac'ho. TBP ?\nen em zisac'hañ\nkas un dra bennak da zisac'hañ : kas un dra bennak da vezañ ratreet\ngalleg : dépanner (fr) , faire avancer (fr) (une voiture en panne)\ngalleg : remettre en état (fr)\ngalleg : révéler (fr)\ngalleg : s'ébouler (fr) , s'effondrer (fr)\ngalleg : faire sortir d'un sac (fr) , sortir d'un sac (fr)\nAdtapet diwar « https://br.wiktionary.org/w/index.php?title=disac%27hañ&oldid=261097 »\nKemmoù diwezhañ degaset d'ar bajenn-mañ d'an 3 Meu 2018, da 22:23.


Tal - Wikipedia\nUn den moal, dizolo e dal\nAn tal eo al lodenn eus ar penn a-us an daoulagad, etre gwareg an abrant hag ar blev hag etre an daouividig.\nDindan kroc'hen ha kigennoù an tal emañ an askorn tal.\nKennasket gant skourr lagadourel an nervenn trigevell ha gant plezhad an empenn eo nervennoù skiantennel an tal, tra m'eo kennasket e nervennoù loc'hadel gant nervenn an tal.\nSkourroù an nervenn-se en daouividig a gas urzhioù an empenn da gigennoù an tal.\nE pep ividig ez erru an dalmerenn ividig, a gas ar gwad en tal dre dri skourr.\nArouez ar spered eo an tal e meur a relijion.\nEn India e vez kinklet tal ar merc'hed.\nEr relijion gatolik e vez boulc'het arouez ar groaz war an tal.\nSellit ouzh ar ger tal er\nAdtapet diwar « https://br.wikipedia.org/w/index.php?title=Tal&oldid=1773234 »\nKemmoù diwezhañ degaset d'ar bajenn-mañ d'an 20 Her 2017, da 12:21.


1 885 fizier.ez\n35 159 skor enrollet e Gwarez Filmoù\nOuzhpenn 7 000 film enlinenn\n1 765 benveg\nOuzhpenn 260 ezel\nKefridioù pennañ Gwarez Filmoù zo dastum, gwareziñ, mirout ha talvoudekaat glad kleweled Breizh.\nA-drugarez d'ar filmoù dastumet e vez krouet memor kleweled ar vro. Estreget filmoù sevenet e Breizh a vez miret gant Gwarez Filmoù : ar filmoù bet savet gant breizhiz a-hed ar bed a vez dastumet ivez. Dre vras e vez graet war-dro filmoù amatourien deus un tu ha filmoù keleier ha teulfilmoù ensavadurel deus an tu all.\nGant ar re ziwezhañ - filmoù keleier ha teulfilmoù ensavadurel - e vez a-wechoù ur sell diglok hag untuek war istor Breizh, pa vez filmet kalz muioc'h ar fromoù gant an amatourien : ar familh, ar beajoù, ar pemdez... Gant an daou sinema-se e teuer a-benn da ginnig ur sell hollekoc'h war istor un tiriad, o veskañ testenioù istorel, darvoudoù familh hag hengounioù.\nN'eo ket anat koulskoude ober un dibab ha kemer un diviz pa vez kinniget filmoù deomp : evit dastum e ranker divizout daoust ha dedennus eo an teul evit ar glad, an istor ? Evit-se e rank ar re e-karg eus an dastum anavezout mat-tre an dalc'hadoù evit gouzout gwelloc'h war beseurt tachenn mont da glask skeudennoù a vankfe.\nGWAREZIÑ ha MIROUT\nDindan savadur ar c'h/Quartz e Brest eo e vez miret ar filmoù, en ur sal e-lec'h ma vez kontrollet alies ar glebor hag ar gwrezverk. Da c'houde e vezont niverelaet ha lakaet enlinenn pe en ur stumm prevez evit an implijidi pe war an diaz roadennoù enlinenn.\nUnan eus palioù Gwarez Filmoù eo lakaat an dalc'hadoù da vezañ anavezet d'ar brasañ niver, a-drugarez da obererezhioù disheñvel. Bep bloaz e vez resevet un toullad goulennoù enklask evit raktresoù liesseurt :\n- implij skeudennoù dielloù evit un teulfilm, ur film faltazi, ur c'hlip sonerezh pe c'hoazh un diskouezadeg\n- aozañ skignadennoù filmoù gant salioù sinema, ensavadurioù sevenadurel, kevredigezhioù...\nKenlabourat a ra ivez Gwarez Filmoù en un doare reoliek gant aozadurioù evit sevel o frogramm, skignadennoù, diskouezadegoù pe festivalioù : Mirdi Breizh, Ekomirdi Bro-Roazhon, Mirdi Arz hag Istor Sant-Brieg, ar c'hevredigezhioù Clair Obscur pe c'hoazh Côte Ouest.\nDiwar intrudu Gwarez Filmoù e vez aozet skignadennoù alies ivez : emgavioù Gwarez Filmoù e sinema Ar Studioioù Brest, "C'était hier en images" e Dielloù Departamant Liger-Atlantel e Naoned ha "Docs en stock" e Mirdi Breizh e Roazhon.\nAozañ a reer ivez chomadennoù* bep daou vloaz war un tiriad disheñvel, e lec'h ma vesker holl gefridioù ar gevredigezh war verr dermen.\nAdkavit ar programmadur hollek war an deiziataer


Red eo credi ez eus un Doue - Wikimammenn\nRed eo credi ez eus un Doue\nL. Prud’homme, 1846 (p. 2-4)\n◄ Var an obligation da anaout-mâd ar religion Red eo credi ez eus un Doue Var unan bennac eus a berfectionou Doue ►\n1. An artisan a vez anavezet eus e labour, evel ar vezen eus he frouez ; hoguen, m’er goulen ouzoc’h, piou nemet Doue en deus gallet croui an êe, an douar hac ar mor ? piou ell cundui an heaul dre’n hent a heuill bemdez hep an disterra fazi ? Scorni a raffemp ma iaffe re hir diouzomp, ha dêvi, ma teuffe re dost deomp ? Piou, nemed Doue, en deus laqueet er firmamant ar stered caër-se pere na ellomp quet da gonta, hac eus a bere, cals, eme an dud gouizyec, a zo brassoc’h eguet an douar ? Piou, nemed Doue, a zalc’h en ær ar c’houmoul-se pere a velomp o ruillal gant quemend a vajeste a zioc’h hor pen, ha pere, evel un dourcil ar c’haëra a scuill ar glao partout dre’r bed evit refresqui an douar ha mezur ar zourcennou ? Piou a laca an dour da redec dre voaziet ar veïn, evel ar goad dre voaziet an dud ? Ar gurun hac an tempest a zent ous ar vouez a Zoue : an douar hac ar guez a ro o froductionou er poent hac en amzer merquet gant ar Brovidanç divin, ar mor fuloret a zeblant avechou beza var ar poent da zortial eus e blaç ; mæs clêvet ha respeti a ra mouez an Autrou souveren pehini a lavar dezan : Dont a ri betec amâ, ha ne’z i quet hirroc’h ; ous ar merq-ma e teuï da derri da fulor… Evel-se an oll draou crouet a annonç deomp penos ez eus un Doue.\nII. Mæs hep sortial ac’hanomp hon-unan, e cavomp ur breuven sclear eus a guemen-ma : an union-so etre ar c’horf hac an ene, pere o veza diou substanç quen diffarant, a bartach cousgoude o oll zantimanchou a joa pe a dristidiguez : an disposition admirabl eus a oll izili an den ; ar fæçon incomprenabl dre behini e c’hell en em zervichout anezo, quemen-se oll a ra da anaout patant penos ez-int al labour eus an oll-galloud a Zoue. Ar galon eo al loden breciussa eus an den, hac abalamour da ze, Doue en deus he goloet a esquern-bras pere evel ur c’hoatach-caër he diouall diouz pep goal accidant. Hon daoulagad a zo laqueet gant ar Brovidanç en ur plaç huel, evit gallout, evel diou zantinel, hon avertissa e poent eus a guement a alfe noazout deomp. Ne velomp nemet gant ur poëntic bian eus hon lagad, hac ar poëntic-se a so bras avoalc’h evit ma velomp en dro deomp ha pell diouzomp : hon ene a zo crouet gant Doue hervez e imach hac e henvelediguez; n’en dê quet infinimant parfet evel-t-an, mæs evel-t-an ez-eo ur speret ; evel-t-an, hervez e c’hondition, eo capabl da anaout, da garet, da gaout memor ; evel-t-an ez-eo immortel !… O va Doue, c’hui a zo admirabl en ho c’holl œuvrou ! laqueet hoc’h eus varnomp oll ar merq hac ar c’hachet eus hoc’h oll galloud ! Signatum est super nos lumen vultûs tui, Domine !  Quement tra so er bed, hoc’h eus crouet evit an den, hac an den hoc’h eus crouet evidoc’h, ha na ell caout peoc’h na repos-ebet nemet ennoc’h, ô va Doue ! grit eta, ô va mæstr souveren, ma en em zervichin eus an oll draou crouet, evel eus a guellies a bagen evit sevel varzu-hac-ennoc’h ! Admira a ran ar mor a behini ne allan quet tizout ar goëled ; an douar a flastran gant va zreid a velan goloet a broductionou ar re gaëra, a vadou ar re breciussa ; ne gomprenan quet an huelder nac ar vajeste eus an astrou a ruill a-zioc’h va fen ; mæs lavaret a reont d’in evel da zant Augustin  : caër e cavit ac’hanomp, ha caër omp en effet ; non pas evidomp hon-unan, nac evit ma teuot da staga ho calon ouzimp ; mæs evit ho touguen da garet Doue pehini en deus hor c’hrouet evidoc’h hac evit ho silvidiguez !!!\n↑ [Ps. IV, 7.]\n↑ [Gw. Aug., Serm. de temp., CCXLI (Tempore paschali, XII : De Resurrectione corporum), II, 2.]\nAdtapet diwar « https://br.wikisource.org/w/index.php?title=Red_eo_credi_ez_eus_un_Doue&oldid=99805 »\nKemmoù diwezhañ degaset d'ar bajenn-mañ d'an 23 Meu 2017, da 16:02.


Kêr Karaez - Centre Communal d'Action Sociale (CCAS)\nDegemer Karaez> Bevañ e Karaez> Yec'hed/kengred> Kreizenn Obererezh Sokial ar Gumun (KOSG)\nRenerezh : Ti-kêr - Pgz: 02 98 99 34 67\nSekretouriezh : Ti-kêr - Pgz 02 98 99 34 70\nTud oadet : Ti-kêr - Pgz . 02 98 99 34 71\nRenerezh ar servij ha kuzulierez AST :\nUr guzulierez war an armerzh sokial ha tiegezhel zo he roll emellout eus tachenn ar yec’hed, al lojeiz, ar budjed hag an difraeoù melestradurel. Degemer a ra an dud war emgav a Lun da Wener\nSkoazellerezh sokial dre vras :\nDegemer, selaou, skoazell\nPrientiñ an teuliadoù skoazellerezh, an teuliadoù KOKEO\nSkoazell d’ar familhoù, skoazell evit ar vakañsoù (merañ hag evezhiañ ar goulennoù skoazell)\nSkoazell evit an difraeoù\nTitouroù diwar-benn al lojeiz (teuliadoù LODEF)\nTeuliadoù TDTN (Ti-departamant an dud nammet), skoazell varnerezhel.\nEn em enskrivañ evit an treuzdougen e kêr\nTitouroù diwar-benn ar frammoù herberc’hiañ diwar zifrae\nRoll eus ar skoazellerezed-mamm aotreet..\nTud oadet, nammidi\nTitouroù diwar-benn an oberoù evit aesaat d’an dud oadet chom er gêr pe distreiñ d’ar gêr\nPrientiñ an teuliadoù skoazellerezh (skoazell er gêr, mont e ti ar retredidi)\nTitouroù diwar-benn ar skorenn bersonelaet evit an emrenerezh (SPE)\nPakadoù ha pred Nedeleg evit « re yaouank gwechall »\nSekretouriezh ar bodad moneduster.\nAn Adti KOSG\nPgz: 02 98 93 72 53\npostel : secretariat.ccas@ville-carhaix.com\nEurioù : digor diouzh ar mintin da Lun, d’ar Meurzh, da Vercher, da Yaou ha da Wener\nUr psikologourez zo en he c’harg degas un harp psikologel hag adkas an dud war-zu rouedadoù sokioyac’hadel er c’hornad. Degemer a ra an dud da Lun, da Verc’her ha da Yaou. Labourat a ra ivez er « Roulotenn ».\nUr sekretourez velestradurel a ra war-dro an degemer hag ar sekretouriezh. Merañ a ra deiziataerioù ar psikologourez ha KTMF (Kreizennoù titouriñ war gwirioù ar merc'hed hag ar familhoù). Karget eo eus ar c’hehentiñ hag eus an enskrivadurioù evit obererezhioù ar Greizenn Sokial. Ganti e vez graet war-dro an degemer evit ar burevioù-pad sokial ivez.\nAr burevioù-pad :\nEn ti-kêr :\nÉmergence (skoazell d’ar reuzidi) : D’ar 1añ Yaou eus ar miz, eus 9e da 12e, hep emgav\nUDKF (Unvaniezh-departamant ar c’hevredigezhioù familh) : d’ar 1añ Meurzh eus ar miz, a-hed an devezh, war emgav\nKRASDO (Kambr rannvroel an dreistendleadur sokial e Breizh) : da Verc’her eus 9e da 12e, war emgav er 06 15 86 66 94. site : http://cresus-bretagne.fr / mail : permanence@cresus-bretagne.fr\nBMIHB (Kevredigezh evit ar buheziñ hag evit merañ an implij hag an herberc'hiañ e Breizh) : d’ar 1añ Merc’her eus ar miz, eus 1e30 da 4e30 g.k. war emgav\nEn adti KOSG :\nPsikolougourez : da Veurzh, da Verc’her, da Yaou ha da Wener war emgav.\nEmgavioù evit an aferioù lezenn gant KTGMF (Kreizennoù titouriñ war gwirioù ar merc'hed hag ar familhoù) : d’ar 1añ ha d’an 3e Lun eus ar miz, war emgav\nKevredigezh vevezerien CLCV : d’ar 1añ Gwener eus ar miz, de 2e30 da 4e30 g.k., hep emgav\nKGT (Kef Goproù Tiegezh) : da Lun eus 9e15 da 12e hag eus 1e30 da 4e30 g.k. ha da Verc’her, eus 9e15 da 12e, hep emgav. Pgz : 0 810 25 06 10 Cliquez ici pour consulter "Le guide de vos prestations 2013"\nLec’h titouriñ vakañsoù KGT (Kef Goproù-Tiegezh) ha PDAB (pourchas degemer ar bugaligoù) : war emgav er 02 98 98 32 20.\nKDKOS (kreizenn ditourañ ha kenurzhiañ an obererezh sokial) : war emgav er 0 820 200 075.\nProméthée : da Yaou d’enderv, war emgav er 02 98 63 81 84\nPact 29 : d’an 2l Meurzh eus ar miz, d’ar 4e Meurzh d’enderv eus ar miz. War emgav er 02 98 88 55 10.


Ar Pab (liester : pabed pe pibien) eo penn an Iliz katolik, hag eskob kêr Roma, en Italia. Roet e vez an titl-se da veur a benn-iliz kristen all ivez. Dont a ra ar ger Pab eus al latin papa hag eus ar gresianeg πάππας, pappas zo ur ger bugel a dalvez kement ha "Tad",. Hiziv eo Frañsez (ganet Jorge Mario Bergoglio) ar pab katolik. Dilennet eo bet d'an 13 a viz Meurzh 2013 d'an oad a 76 vloaz.\nUn nebeud ilizoù ortodoks zo ur pab en o fenn ivez. Da skouer, Iliz ortodoks Aleksandria, zo Teodor II, pab ha patriark en he fenn.\n[[fr}} Roll ar bibien, ennañ roll ofisiel ar bibien anavezet gant an Iliz katolik roman tal ouzh roll an eneppibien ha pibien Pisa ha Konstanz.\nAdtapet diwar « https://br.wikipedia.org/w/index.php?title=Pab&oldid=1983697 »\nKemmoù diwezhañ degaset d'ar bajenn-mañ d'an 31 Meu 2022, da 17:23.


Strollad Komunour Filipinez - Wikipedia\nStrollad Komunour Filipinez\nStrollad Komunour Filipinez (e tagalogeg: Partido Komunista ng Pilipinas) a zo anv ur strollad komunour marksour-leninour maoour bet krouet gant José María Sison e Alaminos (Pangasinan) e Filipinez d'ar 26 a viz Kerzu 1987 da heul un disrann er Strollad Komunour Filipinez a-gent.\nStourm a ra dre guzh hervez tezenn vaoour Brezel ar Bobl e penn ar gevrenn armet Arme Nevez ar Bobl (Bag-ong Kasundalohan sa Katawhan pe New People's Army) abaoe 1969.\nKeit all emañ ar Strollad ivez e penn un talbenn dispac'hel ledan anvet Talbenn Demokratel Broadel (Nasodnong Demokratikanhong Prente pe National Democratic Front).\nGant gouarnamant SUA e vez lakaet Strollad Komunour Filipinez da vodad spontour estren.\nD'ar 5 a viz Gwengolo 2007 e sinas Prezidantez Filipinez, President Gloria Macapagal-Arroyo, un disklêriadur o tistaoliañ izili Strollad Komunour Filipinez hag Arme Nevez ar Bobl ouzhpenn strolladoù komunour all hag o zalbennoù politikel hag o c'hevrennoù armet bet bac'het abalamour d'o stourm evit o c'hredennoù politikel, nemet ma vijent aet a-enep d'al lezennoù etrebroadel.\nLiamoù diavaez:[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Strollad_Komunour_Filipinez&oldid=1475596 »\nStrolladoù politikel komunour Filipinez


Diforc'hioù etre adstummoù "Gilles Le Bigot" - Wikipedia\nDiforc'hioù etre adstummoù "Gilles Le Bigot"\nGilles Le Bigot (kemmañ)\nStumm eus an 16 Du 2010 da 18:29\n41 okted ouzhpennet , 10 vloaz zo\nStumm eus an 16 Du 2010 da 14:49 (kemmañ)\nStumm eus an 16 Du 2010 da 18:29 (kemmañ) (dizober)\nTico~brwiki (kaozeal | degasadennoù)\n'''Gilles Le Bigot''' zo ganet e [[Sant-Brieg]] e 1959. Deuet eo da vezañ soner [[gitar]] er bloavezhioù ‘70. Sonet en deus e-pad ar bloavezhioù ‘70-‘80 gant [[Galorn]], ur strollad brudet er bloavezhioù-se ma sone [[Jean-Michel- Veillon]] ivez. Sonet en deus ivez gant arzourien evel [[Alan Stivell]] hag [[Dan ar Braz]].\nGanet eo '''Gilles Le Bigot''' e [[Sant-Brieg]] e 1959. Desket en deus Brezhoneg gant e dud. Kroget eo da c’hoari gitar e 1972 d’an oad a 13 vloaz. Desket en deus e-unan da son [[gitar]]. Desket en deus c’hoari en « [[open tuning]]. Er bloavezhioù ‘75 en deus dizoloet ar muzik Keltiek e-barzh strolladoù brudet evel [[Planxty]], Bothy Band , Clannad hag [[Alan Stivell]]. Dizoloet en deus ar festoù-noz da gentañ evel dañser hag goude evel soner en ur seniñ da heul ar “Pillotouses” e 1976 hag goude e-kreiz ar strollad [[Galorn]] e 1978 . Bremañ ez a kant gwech bep bloaz war ar leurenn en ur ober ur bloavezh. Setu bremañ ar 7 strollad e-lec’h ma son Gilles Le Bigot : Fiddle Rendez-vous, « Empreintes », [[Skolvan]], Gilles Le Bigot – ||Gerry O’Connor]], Gilles Le Bigot –Soïg–[[Soïg Siberil]] hag an [[Dizano Trio]].\n==Ar pezh en deus graet Gilles Le Bigot==\n*1972 : Kroget eo Gilles Le Bigot da c’hoari gitar .\n*1975 : Dizoloet en deus ar muzik Keltiek e strolladoù evel [[Planxty]], [[BOTHY BAND]], [[CLANNAD]] hag [[ALAN STIVELL]].\n*1976 : Kentañ wech evit Gilles Le Bigot da vont war al leurenn en ur seniñ da heul ar Pillotousses.\n*1978: Kentañ fest noz evit Gilles Le Bigot evel ezel eus ar strollad [[GALORN]] . Gant [[Jean Michel Veillon]] Betek 1980 .\n*1980 : Prenet en deus Gilles Le bigot ur gitar Lowden L 25 Graet gant [[Georges Lowden. Ezel eo Gilles le Bigot eus strollad [[BRETON IRISH BAND]]. Ar strollad-mañ a baouezas e 1984.\n*1982 : Aet eo Gilles Le Bigot da [[Yougoslavia]] Hag ur sizhun e [[Sarajevo]], gant strollad [[MALGOR]].\n*1984 : Krouet eo bet ar strollad [[SKOLVAN]] gant [[Youenn Le Bihan]] . Kregiñ a ra Gilles Le Bigot e respet evel soner a-vicher.\n*1985 : Kentañ tro ez eas Gilles Le Bigot gant Serge Désaunay d’ar Stadoù Unanet .\n*1986: Respet a reas Gilles le Bigot er Strollad KORNOG]] . Mont a reas goude d’ober tro e Europa hag er Stadoù Unanet . E 1987 kentañ pleustradegoù gant Y.F.Kéméner]] …\n*1988 : Krouidigezh ar strollad Barzaz]] gant Je[[an Michel Veillon]] ha Y.-F. Kemener. Ar strollad-mañ zo sikouret gant [[Alain Genty]] ha [[David Hopkins]]. Ne oa ket ken eus ar strollad-mañ e 1993.\n*1991 : Kemer a reas perzh en e bladenn gentañ La LUCH . Respet a reas Gilles Le Bigot e 1999 .\n*1992 : Krouidigezh triad [[Elixir]]. Ar strollad-mañ a baouezas e 1996.\n*1993 : Kroget eo Gilles da señin gant [[Dan Ar Braz]] en Heritage Des Celtes, kroget o deus ar 24 a viz Gouere 1993 e [[Quimper]]. Ar veaj a baouezas e miz Meurzh 2002 e [[Pariz goude daou trec’h eus ar sonerezh ha muioc’h evit ur million a bladennoù gwerzhet. Er bloavezh-se ivez e krogas Gilles da labourat gant strollad [[Bagad Kemper]] betek 2000.\n*1996 : Gilles a gemer perzh e Strollad AN TOURTAN , krouet gant Didier Squiban. Paouez a reas daou vloaz goude.\n*1997 : E Genver ez eas Gilles le Bigot da Iwerzhon da enrollañ ur bladenn .\n*1998 : Gilles a yeas da señin gant [[Manu Lanhuel]] envit un nebeud sonadegoù hag evit enrollañ ur bladenn anvet « Ile Elle ».\n*2002 : Goude kalz a vloavezhioù gant ur bern strolladoù, Gilles Le Bigot a gemer an diviz da enrollañ dindan e anv ar bladenn [[Empreintes]] . Ur strollad 7 soner.\n*2005 : Krouidigezh : Le Bigot / Siberil , Le Bigot / O’ Connor , Le Bigot / Veillon hag kenderc’hel a ra c’hoazh da son e strollad Skolvan .\nAdtapet diwar « https://br.wikipedia.org/wiki/Dibar:MobileDiff/854415 »


Dielloù Diwan Bro Roazhon - Skol Diwan Roazhon\n1978-1982 Feurm la Harpe\nE Miz Kerzu 1977 e oa bet digoret kentañ skol Diwan Roazhon (ar bevare e Breizh) e salioù Kelc’h keltiek Roazhon, e feurm La Harpe. Un emglev da c’hortoz a bado meur a vloaz ! Pevar devezh ar sizhun… Lenn pelloc’h\n1982-1989 Bali Gwitreg\n10 a viz Kerzu, boulouard Gwitreg, lid digoridigezh ar skol nevez a chomo 7 vloaz en un ti bihan, en-dro dezhañ ul liorzhig vihan, fankek a-wechoù, evit brasañ plijadur ar vugale.… Lenn pelloc’h\n1989-1994 Kanol Sant Varzhin\nEn 1989 e cheñch ti ar skol adarre. Mont a ra d’en em staliañtal ar ganol Sant Varzhin, en un ti frankoc’h... a zeuio da vezañ re strizh buan a-walc’h koulskoude. Skolidi 1990-1991, asambles… Lenn pelloc’h\nSinadur feurm skol Quineleu etre Claude Bécam, prezidant ar gevredigezh, hag Edmond Herve, maer Roazhon, dindan daoulagad André Lavanant. Ar wech kentañ eo da skol Diwan Roazhon bezañ staliet en ur… Lenn pelloc’h\n2004 Skol ar Blosne\nE karter ar Blosne e Su Roazhon en em gav ar skol e 2004, e skol ar Gacet. N’eo ket aet da netra ar spi da sevel un adskol e Roazhon. War ar stern emañ ar raktres-se c’hoazh. E 2008 eo… Lenn pelloc’h\n2014 Skol Keryann\nPa ’z a war vrasaat an niver an familhoù o c’houlenn ur skol e brezhoneg a-greis ma emañ leun chouk Skol ar Blosne e kreisker Roazhon, e tigor un eil lec’hienn (skol vamm) e 2014 e Hanternoz Rozahon e… Lenn pelloc’h


dont a-benn eus unan bennak - Wikeriadur\ndont a-benn eus unan bennak\nEus dont hag a-benn.\ndont a-benn eus unan bennak /Distagadur ?/\nBezañ mestr war den pe loen, pe trec'h dezhañ.\nMe a gavo an tu d’ho lakaat da dont a-benn anezhañ, — (Fañch an Uhel, Kontadennoù ar Bobl/1, Al Liamm, 1984, p. 20.)\nMe a laro dit petra da ober evit dont a-benn anezhañ, — (Fañch an Uhel, Kontadennoù ar Bobl/1, Al Liamm, 1984, p. 20.)\nNe welan ket gallout biken dont a-benn anezhañ, — (Fañch an Uhel, Kontadennoù ar Bobl/1, Al Liamm, 1984, p. 75.)\n... setu amañ un ongant glas hag a deuo a-benn eus ar goantig-se, ha pa vefe teir badeziant war he fenn. — (Fañch an Uhel, Kontadennoù ar Bobl/1, Al Liamm, 1984, p. 104.)\nMari-Job ar Gergeno, 'vel 'm eus lâret deoc'h, n'oa ket ur plac'h aezet dont a-benn anezhi, ... — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 13.)\nEvit dont a-benn eus ar veleien, evel m'oant deuet a-benn eus madoù an lliz, ec'h en em lakejont e doare da lamet digant ar pab hag an eskibien, o galloud warnezho. — (Lan Inizan, Emgann Kergidu 1, Brest, 1877, eil emb. Al Liamm 1977, p. 13.)\nEvit dont a-benn eus o c’hrog, — (Lan Inizan, Emgann Kergidu 1, Brest, 1877, eil emb. Al Liamm 1977, p. 53.)\n... neuze ne vezo ket diaes dit dont a-benn anezhañ. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 88.)\n— « [...]. Ma vije, n'eus netra a gement na zeujen-me a-benn anezho. [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 141.). Netra implijet gant ur ster lies.\nOuzhpenn ma oa souezhet-bras an aotrou-mañ o welout penaos e c’helle Ivon dont da leon, da digr, da loupard, da hoc’h-gouez, da vleiz, da louarn, da vran, e voe souezhetoc’h c’hoazh o welout e teue a-benn eus al loened all … — (Troude ha Milin, Labous ar Wirionez ha Marvailhoù all, Skridoù Breizh, 1950, p. 148.)\nAhañ ! Janned, deut out a-benn anezi ? — (Jules Gros, Le trésor du breton parlé Première Partie, 1966, p. 62.)\n’M-eus aon ho-peus poan o tond a-benn euz ho saout. — (Jules Gros, Le trésor du breton parlé Première Partie, 1966, p. 105.)\ngalleg : venir à bout de quelqu'un (fr)\nAdtapet diwar « https://br.wiktionary.org/w/index.php?title=dont_a-benn_eus_unan_bennak&oldid=303401 »\nDernière modification le 9 Her 2020, à 15:04\nKemmoù diwezhañ degaset d'ar bajenn-mañ d'an 9 Her 2020, da 15:04.


Pajenn:Le Clerc - Ma beaj Jeruzalem, 1902.djvu/198 - Wikimammenn\nPajenn:Le Clerc - Ma beaj Jeruzalem, 1902.djvu/198\nKolisted hep mez. — Lein soudard. — ’Læc’h ma ouelaz sant Per.\nEpad an oferen bred hag ar zalud, e talc’her da laret oferenno ouz an auterio vihan an efoa ar veleien war lestr Ar Zilvidigez. N’eo ket kolisted kennebeut, a vank d’ê : ouz pep-hini euz an daouzek auter, e zo daou pe dri grennard pe zoken tud yaouank hag a glask respont an oferen, *helibini gante. Ha respont a reont ’vel m’eo dleet. Ar bautred dre aman eo eun enor evite serviji an oferen, hag a disk hen ober an abretan ma c’hallont. Peadra c’hoaz, kwita ? da lakat kristenien hon bro Breiz da ruian ; nag a hini en o zouez hag e vije fæ gante respont an oferen. Marteze int *abof eun tammik : mes me ’gred ive na c’houlont ket hen ober… dre vez.\nMez direiz, en gwirione. Lezet anon da laret diouti zoken : mez milliget ! Ar vez vil-ze a ve dalc’het ganti aliez ar Vretoned, hag o harz a ra aliez d’ober ar vad. Kent ober an dra-man pe an dra-ont, e ve sellet ha græt e ve gant ar re all, pe na ve ket, ha talveout a rei d’imp meulodi pe goaperez : na ve sellet ’met ouz ze. Bean eo mad an dra-ze, bean eo fall, bean eo herve, pe enep lezen Doue hag ar goustians ? N’euz forz ! « ’Vel ar re all, ha dalc’h-mad ’vel ar re all, — ya, dalc’h-mad, na pac’h afe ar re all d’en em goll. » Setu ’pez a zeblant\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/198&oldid=107917 »\nKemmoù diwezhañ degaset d'ar bajenn-mañ d'an 18 Gwe 2017, da 18:35.


Journal de Renaud Camus, mardi 9 septembre 2014\ncréée le mercredi 10 septembre 2014, 18 h 10\nmodifiée le mercredi 10 septembre 2014, 18 h 13Mardi 9 septembre 2014, minuit & quart. Est-ce l’âge, le sentiment croissant de la préciosité du temps, la mort qui vient (mais je ~~~ ~~~~~ ~~~~~~ ~~~~~~ ~~~ ~~~~~~~ ~~~~~ ~~’~~~~) ? ~~~~~~~ ~~~ ~~~~~~~ ~~~~ ~~~~~~~ ~~~~ plus simples ne ~~’~~ ~~~~~~~ ~~~ ~~~~~. ~~~ ~~~ ~~~~~ ~~~~ ~~~~~~~~~~ ~~~~ ~~~~~~~~~ ~~~~~~~~~~~~, ~~~~ ~~~ ~~~~~~~~~~~~~, ~~~ ~~~~~, ~~~~~ ~~~ ~~~~~~~~~~ ~~~~~~~~~, ~~~~ ~~~ ~~~~ ~~~~~~~ ~~~~~~~~~~~~~ ~~~ paysages tout à ~~~~~ ~~~~~~~~~~~~, ~~~~ ~~~ ~~~~~~ ~~~~~~ ~~~~~~~~~~~ ~~~ ~~~~~ làïté benoîte, ~~~~~ ~~~~~~~~ (~~~~, ~~~~, ~~~ ~~~~~ ~~~~~, ~~~~~ être-là ~~’~~~~ ~~~~ ~~~~~~~ ~~ ~~~~~~~ ~~~~ plus…).\nIl ~~~~ vrai que nous ~~~~~~~ ~~~~~~ ~~ ~~’~~~~~~~~~~~~~~~ ~~~~ ~~~~ ~~~~~~~ ~~~ ~~~~~ ~~~~~~~~~~~~~~~~, ~~~~ ~~~~~~-~~~ (~~~~~~ ~~’~~~~~~~~~ ~~~ ~~~~~ ~~~~~~~~). ~~~ ~~~ ~~~~~~~ ~~~~ ~~~~~~ ~~~ ~~~~~ ~~~ ~~~~~~ ~~~ lune. Je voudrais ~~~~~ ~~~ ~~~~~~~~~~~~ ~~~ ~~~~~~ ~~~ ~~~~~, ~~~ ~~~ ~~~ ~~~~~. ~~~ ~~~~~~~~~~~~~, ~~~ ~~~ ~~~~~~~~~ ~~~~ ~~~~~ ~~~ ~~~~~, ~~~~ ~~~~ ~~~~~~~~~~ ~~~~~~, ~~~~~ ~~~~~ ~~~ visible — et ~~~~~ ~~~~~~~ ~~~~~-~~~~~ ~~’~~ ~~~~~ ~~~~~~~~, ~~’~~ ~~~~~~ ~~~~~~~~, ~~~ ~~~~~~~~ ~~~~~~~~~~ : ~~~~~ ~~~ ~~~~, ~~~~~~~~~, ~~~ ~~ ~~~ ~~~~~ ~~~~~~ ~~~~ ~~ ~~~ ~~~~~~~~~~~~ ~~ enregistrer.\nCe soir, Pierre s’étant ~~~~~~~ ~~~~ ~~~~~ ~~~ ~~~~~~ ~~~~, ~~~ ~~~ ~~~~~ ~~~~~~~~~ ~~~ ~~~~~~~~ ~~~~~ ~~~~~~’~~ ~~’~~~~~ ~~~ ~~~~~, ~~~-~~~~~ ~~~ ~~~ ~~~~~~~~~. Tout ~~~ ~~~~~~ lointain, ~~~~~~~~~ : ~~~~~~~~~ à force d’être ~~~~~~~, ~~~ ~~’~~~~~~~~ — ~~~~~~~~~~~~~~~~ ~~~~~~~~~, ~~~~~~~~~~~~~~ ~~~~~~~~~~~. ~~~ ~~~~~~~~~~ ~~~~~~~~~ ~~’~~~ ~~~ ~~~~~ ~~~ ~~~~~~~ ~~~~~ ~~~~ ~~~~~ ~~~~~~~~ ~~~~~~~~~~~~~~~, ~~~ ~~~~~ ~~~~~~~ ~~~~~ ~~~~ ~~~~~~ clichés de Niépce : ~~~~ ~~~~~ ~~~~ ~~~~~~~~~~ ~~~~~~~~~~ ~~~ ~~~~~~ ~~~ ~~~~~, ~~~~~ ~~~~ ~~~~ ~~~ ~~~~~~ ~~~~~~~~ ~~~ ~~~~~~~~~~~ ~~~ ~~~~~~~~~~~~~ ~~~~~~ ~~~ présence…\nvoir l’entrée du mardi 9 septembre 2014 et ses 2 images dans Le Jour ni l’Heure


Pajenn:Morvan - Buez ar Zent, 1894.djvu/250 - Wikimammenn\nPajenn:Morvan - Buez ar Zent, 1894.djvu/250\nOber a rea he-unan ar pez a verkaz goudeze enn eul levr en deuz skrivet divar benn ar Vuez Santel. « Ha c’houi a fell d’ehoc’h, emezhan, studia gant frouez ? Enn ho studi klaskit kentoc’h en em zantifia eget dont da veza habil. Goulennit sklerijenn digant Doue muioc’h c’hoaz eget digant ho levriou, ha pedit-hen da rei d’ehoc’h ar c’hras da goumpren ar pez a lennit. Ar studi a skuiz ar spered hag a zizec’h ar galoun. It a vare da vare da ziskuiza eharz treid Jezuz-Krist hag enn he c’houliou sakr ; eur pennadik diskuiz eno a roio eur sklerijenn nevez d’ho spered hag eunn nerz nevez d’ho kaloun. »\nEpad ouspenn ugent vloaz, e redaz dre ar bed evel misioner abostolik gant pemp manac’h all a ioa oc’h\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/250&oldid=137438 »


Beaj ar re 5vet da Vro-Skos - Skolaj Diwan Gwened\n<< Brezhoneg Ofisiel ! Brav an c'hoari ! >>\n28. Juni 2011 2 28 /06 /Juni /2011 16:06\nBeaj ar re 5vet da Vro-Skos\nE miz c'hwevrer omp bet e Bro-Skos.\nA-raok, hon eus bet tu da welet ar « White horse » e Uffington e Bro-Saoz.\nEn desped d'an amzer yen-sklas hon eus baleet betak ur jav gwenn bras meurbet « engravet » en douar doc'h torr ur manez 3000 blez zo. Hani na oui perak emañ bet graet. Pegen souezhus !\nChomet omp pevar devezh en Edinburgh.Aze, hon eus gweladennet pasabl a draoù:\nAn « Old town » ha « Mary King's Close », the « Royal mile » get « John Knox's House », « St Gilles Cathedral », « Holyrood Palace » ti ar rouanez hag ar brav ha bras a « Edinburgh castle » savet tro-dro 1100 hag a sach ur milion a dud bep blez .\nJohn Knox's house Edinburgh Castle Holyrood Palace\nAn « New town »: « Princess Street » hag e stalioù (fiskal evit ober shopping!) ha Charlotte square get e dier brav!.\nE Stirling omp bet ivez :Gweladennet hon eus ar « Wallace Monument » savet 140 blez zo e enor William Wallace hag en doa stourmet evit frankiz Bro-Skos 700 vlez zo! Gwelet hor boa ar film « BraveHeart » a-raok!\nProfitet hon eus bout e Stirling evit mont da vale da V/Balmaha e-tal Loc'h Lomond. Ambrouget omp bet get Arthur, un den ag ar vro ag en deus diskouezet deomp plantoù; gwez hag a oa a- bouez gwerso evit an dud en o buhez pemdeziek.\nWar hon distro, e-tal Carlisle hon eus gwelet un tamm ag an « Hadrian's wall » savet adalek 122 get ar Romaniz a-enep ar Bicted. Ne chome ket kalz a vein ag ar voger mes gellet hon eus ijin penaos e oa pa oa savet ha gellet hon eus profitiñ ag ar gwel-kaer : ul lec'h dibabet get ar Romaniz evit gwelet a-ziabell e oa!\nWallace monument Stirling Hadrian's wall\nPublished by skolaj Diwan Gwened - in Buhez ar skolajidi\nGerioù ar c'horf\nKros an intel\nBuhez ar skolajidi (21)


Abadenn An divskouarn o nijal : An hilastaliñ gourel\nAbadenn An divskouarn o nijal - Pennad skignet d'ar 19.03.2020\nDeus an hilastaliñ gourel 'vo kaoz en abadenn hiziv ! Ar c'hontraception masculine pe kentoc'h an dishadiñ evit ar re zo divgell ganto. Marc Perrot zo ganeomp evit displegañ peseurt doareoù dishiliañ zo hiziv an deiz evit ar baotred. Krouet 'neus gant ur mignon ur strollad preder, eskemm ha kizidikaat war ar sujed anvet Thomas Bouloù a zo ur c'hoari ger brav pa ouzer e reont int gant ur slip tommañ an divgell evit o hilastaliñ.\nE Bro C'hall eo bet aotreet an hilastaliñ e 1967 gant al lezenn Neuwirth ('neuvirte), arc'hantaouet gant ar surentez sokial e 1975 er memes bloaz hag al lezenn veil he deus aotreet an diforc'hañ. Hiziv an deiz memes tra e ouezomp mat ez eus efedoù fall ar pilulennoù war korf ul lodenn vat deus ar maouezed. An hormonoù a c'hell kemm imor an dud, o fouezh, o libido. E 2012 eo bet anavezet gant al lez-varn e oa ar bilulenn kaoz AVC Marion Larat, ur plac'h yaouank 19 vloaz nezhi.\nE 2019 eo ar maouezed a gemer e karg peurliesañ dishadiñ ar c'houplad arallreviat. Ar bilulenn dishadiñ evit ar baotred n'emañ ket en gwerz hag an doareoù hilastaliñ all evit ar baotred, n'int ket anavezet kalz. Dre chañs ez eus strolladoù a stourm evit ma chañjfe an traoù. Evit muioc'h a ingalded war an dachenn se ivez. Thomas Bouloù a zo en o zouez. Marc Perrot, ezel eus ar strollad, a zo ganeomp ouzh mikro Morgane Bramoullé.


Buhez ar Sent/1837/Victorien - Wikimammenn\nBuhez ar Sent/1837/Victorien\n◄ Catell eus a Sueed Victorien Lubin ►\nAn trede-var-nuguent a viz Meurs.\nSANT VICTORIEN, MERZER.\nAr Sant-mâ, guinidic eus an Afriq, a oa Gouarner eus a Gartage, hac en em acquite gant cals a fidelite eus e Garg, en amser ma coumanças Huneric, Roue ar Vandalet, Heretiq obstinet ha Tirant cruel, da bersecuti ar Gristenien fidel. Ar Roue impi-ze, goude beza lequeet d’ar maro un nombr bras anezo, hac exilet ouspen tri c’hant Escop ha taust da bemp mil den a Ilis, a songeas e teuzze a-benn da ober da Victorien cench Religion, ispicial goude an Arret rigolius en devoa roet a-enep ar Gristenien caitholiq. Scriva a eureu dezàn ul lizer gracius, dre behini e verque penaus n’en devoa douet ebet ne oa informet eus ar pez a oa comprenet en e Edit, ha penaus en devoa c’hoas neubeutoc’h a zouet eus e soumission barfet de Ordrenançou ; penaus en ur guer mar carre cench Religion, heb resistanç, e alle esperout receo digantâ peb seurt faveriou. Victorien, penini a zeporte da bep heur e arruzze gantàn un dra bennâc hènvel ous quemense, a respontas d’ar Roue, dre ar memes expres, penaus en trugarequee euS ar mercou a vadelez a bere e felle dezàn e enori, ha penaus en assure ne gafse nicun etouez e sugidi fideloc’h nac oboissantoc’h evintâ, pa vize quistion eus e servich ; mæs penaus evit ar Religion er c’hrede re just evit goulen ma vancse a fidelite da Zoue, ha ma rase netra a-enep e goustianc ; penaus ez oa mæstr da denna digantan e garg hac e vadou, da ober e zevi e beo, pe e dourmanti evel ma blicheze gantâ ; mæs penaus na rase biquen dezâ counsanti d’ar pez a verque dezâ en e liser ; ha penaus erfin, nac an oll madou, a elle da esperout er bed, nac ar c’hruela tourmanchou ne rasent biquen dezâ renonç d’ar Feiz.\nDa biou e oboissin-me ma na oboissàn da Zoue ? Coumandi a ra din d’e garet, dindan boan a zaounation eternel : e varados a bromet din, mar er c’haràn : roet en deus e vuez ha scuillet e goad dre garantez evidon, hac evit ma er c’harin ; hebien, va ene, mad-oberou quer bras, gourc’hemennou quer just, gourdrousou quen terrubl, promessaou quer caër na raïnt-y morse impression varnoude ? Pe seurt natur so en da galon, ma na gar quet un Doue quer bras ha quer santel, un Doue quer mad ba quen din da veza caret ? Ah ! va Doue, a lavare Sant Augustin, piou oc’h-hu, ha piou oun-me, ma coumandit din ho caret, ha ma em gourdrouset eus ar brassa miser, ma n’o charàn quet ? Hac èn so brassoc’h miser evidon eguet chom heb ho caret ? Pe me ho caro, pe n’ho carin quet, pebes avantaich na pe seurt coll eo evidoc’h ? Ha c’hui vezo eürussoc’h mar ho caran ? Ha c’hui vezo neubeutoc’h eürus ma n’ho caràn me quet ? O carantez eus va Doue, c’hui fell deoc’h ho carren, evit va renta eürus dre ar garantez am bezo evidoc’h. Ah, re diveat am eus ho caret, quenet bepret ancien na bepret nevez, re diveat am eus ho caret.\nAdtapet diwar « https://br.wikisource.org/w/index.php?title=Buhez_ar_Sent/1837/Victorien&oldid=61886 »\nKemmoù diwezhañ degaset d'ar bajenn-mañ d'an 24 C'hwe 2014, da 10:26.


Banglaeg - Wikipedia\nAr banglaeg en India\nKomzet e : Bangladesh, India\nRannved : Kornôg Bengal, Tripoura\nKomzet gant : 207 000 000\nRenkadur : 4\nYezh ofisiel e : Bangladesh, India (Kornôg Bengal, Tripoura)\nAkademiezh : Paschimbanga Bangla Academy\nKod SIL BEN\nUr yezh indez-aryek eo ar banglaeg pe bengaleg (বাংলা er yezh-se end-eeun, distaget [ˈbaŋla]) genidik eus Bengal, rannet etre Bangladesh ha Kornôg Bengal India. An eil yezh muiañ komzet en India an hini eo war-lerc'h an hindeg.\nKavet e vez ivez banglaegerion e Asam ha Tripura hag ivez e-touez an envroidi er bed a-bezh. Komzet e vez en holl gant ouzhpenn 200 millon a dud evel yezh kentañ ha pevar pe pemvet yezh muiañ komzet er bed an hini eo. .\nUnan eus yezhoù ofisiel India ha yezh ofisiel Bangladesh eo ar banglaeg.\nTost-tre eo ar banglaeg unvan d'an asameg ha d'an oriyeg.\nSkrivet e vez ar banglaeg gant un abugida ispsial, ar skritur banglaek.\nMeur a doare-yezh banglaek ez eus, hervez al lec'h ma vez komzet ha live ar yezh:\nRannyezh ar c'hornôg pochtchimeg (poshchim)\nRannyezh ar reter pourbeg (purbo)\nyezh dre gomz, tcholtibacheg (choltibhasha)\nyezh skrid, chadubacheg (shadhubhasha).\nUl lennegezh puilh zo e banglaeg, abaoe mare an Azginivelezh vanglaek, en XIXvet kantved. Un elfenn greñv eo bet evit harpañ ar vrogarouriezh en div lodenn eus Bengal. E Reter Bengal, a oa ul lodenn eus Pakistan etre 1947 ha 1971, e voe un elfenn greñv a vroadelouriezh. E miz C'hwevrer 1952 e voe lazhet gant an arme meur a zen a oa o vanifestiñ evit lakaat ar banglaeg da yezh ofisiel. Abaoe an amzer-se eo bet lakaet an 21 a viz C'hwevrer da zevezh gouel evit lidañ Emsav ar Bengaleg. Hag abaoe 1999 eo bet lakaet da Zevezh Etrebroadel ar Yezh Vamm, gant UNESCO.\nLec'hienn diwar-benn ar banglaeg\nAdtapet diwar « https://br.wikipedia.org/w/index.php?title=Banglaeg&oldid=1893039 »\nKemmoù diwezhañ degaset d'ar bajenn-mañ d'an 25 Gen 2021, da 20:04.


George B McClellan e 1861\nGeorge Brinton McClellan ganet d'an 3 a viz Kerzu 1826 hag aet da Anaon d'an 29 a viz Here 1885 a oa un ijinour trevour, ur patron hentoù-houarn, ur politkour hag ur soudard stadunanat. Skoliataet e West Point, McClellan a servijas gant enor e-pad Brezel etre Mec'hiko hag ar Stadoù-Unanet, goude-se e yeas da labourat evit an hentoù-houarn betek ma voe tarzhet Brezel diabarzh Stadoù-Unanet Amerika.\nE-penn kentañ ar brezel, McClellan a oa bet lakaet d'ar renk a major jeneral. Un harp a-bouez e voe evit sevel ul lu gourdonet hag aozet mat evit an Unaniezh. Al lu-se a zeuio da vezañ hini ar Potomac (Army of the Potomac). Servijet en devoe e-pad un amzer berr (Du 1861 betek Meurzh 1862) evel ofiser penn da lu an Unaniezh. Gant ma oa George B. McClellan den ar munudoù da geñver e rakaozadurioù ha gourdoniñ eus un tu, eus un tu all e oa neuze un den a zisplije dezhañ kaout pres warnañ. Pa oa lakaet e-tal dezhañ un enebour bliv e oa stanket da geñver spered, dreist-holl pa oa e-pad un emgann. Boaz e oa da uhelaat a galz an niver a enebourien en doa e-tal dezhañ, displijet bras e oa gant ar gadoniezh gant korfadoù lu bras. Alies e laoske ul lod bras eus e unvezhioù soudard hep kemer perzh en emgann, dreist-holl pa oa mareoù devoudus a c'houlenne kemer riskloù.\nAbraham Lincoln gant George B. McClellan (skeudenn livet)\nAdtapet diwar « https://br.wikipedia.org/w/index.php?title=George_B._McClellan&oldid=1742972 »\nOfisourien an Union Army\nKemmoù diwezhañ degaset d'ar bajenn-mañ d'an 15 Meu 2017, da 21:42.


Sujet: Re: Irez-vous dans l'attraction The Twilight Zone Tower of Terror ? Ven 18 Jan 2008 - 3:47\nSujet: Re: Irez-vous dans l'attraction The Twilight Zone Tower of Terror ? Dim 20 Jan 2008 - 10:34\nSujet: Re: Irez-vous dans l'attraction The Twilight Zone Tower of Terror ? Dim 20 Jan 2008 - 10:45\nSujet: Re: Irez-vous dans l'attraction The Twilight Zone Tower of Terror ? Mar 22 Jan 2008 - 7:34\nSujet: Re: Irez-vous dans l'attraction The Twilight Zone Tower of Terror ? Mer 23 Jan 2008 - 18:18\nSujet: Re: Irez-vous dans l'attraction The Twilight Zone Tower of Terror ? Jeu 31 Jan 2008 - 22:57\nSujet: Re: Irez-vous dans l'attraction The Twilight Zone Tower of Terror ? Ven 1 Fév 2008 - 13:50\nSujet: Re: Irez-vous dans l'attraction The Twilight Zone Tower of Terror ? Sam 16 Fév 2008 - 11:05\nSujet: Re: Irez-vous dans l'attraction The Twilight Zone Tower of Terror ? Sam 16 Fév 2008 - 11:14\nSujet: Re: Irez-vous dans l'attraction The Twilight Zone Tower of Terror ? Mar 19 Fév 2008 - 13:40\nSujet: Re: Irez-vous dans l'attraction The Twilight Zone Tower of Terror ? Dim 5 Oct 2008 - 10:42\nSujet: Re: Irez-vous dans l'attraction The Twilight Zone Tower of Terror ? Sam 8 Nov 2008 - 7:33\nSujet: Re: Irez-vous dans l'attraction The Twilight Zone Tower of Terror ? Mar 11 Nov 2008 - 19:31\nSujet: Re: Irez-vous dans l'attraction The Twilight Zone Tower of Terror ? Mar 11 Nov 2008 - 19:35\nSujet: Re: Irez-vous dans l'attraction The Twilight Zone Tower of Terror ? Mer 19 Nov 2008 - 20:43\nSujet: Re: Irez-vous dans l'attraction The Twilight Zone Tower of Terror ? Mer 19 Nov 2008 - 20:48\nSujet: Re: Irez-vous dans l'attraction The Twilight Zone Tower of Terror ? Mer 19 Nov 2008 - 22:05\nSujet: Re: Irez-vous dans l'attraction The Twilight Zone Tower of Terror ? Jeu 20 Nov 2008 - 21:47\nSujet: Re: Irez-vous dans l'attraction The Twilight Zone Tower of Terror ? Ven 21 Nov 2008 - 10:53\nSujet: Re: Irez-vous dans l'attraction The Twilight Zone Tower of Terror ? Ven 21 Nov 2008 - 11:08\nSujet: Re: Irez-vous dans l'attraction The Twilight Zone Tower of Terror ? Ven 21 Nov 2008 - 11:10\nSujet: Re: Irez-vous dans l'attraction The Twilight Zone Tower of Terror ? Ven 21 Nov 2008 - 11:18\nSujet: Re: Irez-vous dans l'attraction The Twilight Zone Tower of Terror ? Ven 21 Nov 2008 - 11:27\nSujet: Re: Irez-vous dans l'attraction The Twilight Zone Tower of Terror ? Ven 21 Nov 2008 - 11:29\nSujet: Re: Irez-vous dans l'attraction The Twilight Zone Tower of Terror ? Ven 21 Nov 2008 - 20:05


Kyū - Wikipedia\nKyū (級) zo un termen Japaneg implijet er sportoù emgannañ, chado, ikebana, go, Shogi hag e obererezhioù kar evit envel derezioù barregezh pe skiant-prenañ disheñvel.\nEn darn vrasañ eus ar sportoù emgannañ japanat a-vremañ e verk an termen Kyu an derezioù war zigresk a vez paket gant an deskarded a-is d'ar gouriz du. An derez kentañ eo an 10vet kyu hag an hini diwezhañ ar 1añ kyu a glot gant ar gouriz gell pe ar gouriz ruz. An derez war-lerc'h eo ar 1añ dan (gouriz du).\nKemm-digemm eo renkadur ar c'hyuioù hervez ar skolioù hag hervez ar sportoù. E sportoù zo e vez gwisket ur gouriz gwenn gant an holl berzhidi kyu. E sportoù all e vez implijet livioù disheñvel evit ar gourizioù evit merkañ derez ar c'hyu. E Japan, hec'h-unan, ne vez ket implijet nemeur ar gourizioù liv. Nemedennoù zo eus ar c'hendo hag eus ar Bujinkan ma ne vez ket embannet ar renk a wel d'an holl (dre gourizioù pe un dra bennak all). D'ar Sendei eo da c'houzout live e studierien.\nGallout a ra ar c'hyuioù bezañ isrannet e barennoùigoù (etre 1 ha 6) a vez du, gwenn pe a-liv gant liv ar gouriz zo war-lerc'h peurliesañ (da skouer : gouriz melen gant ur varrennig orañjez). Alies e vez implijet ar barrennoùigoù-se gant ar vugale, dezho da santout ez eont war-raok.\nDeroet e vez an derezioù Kyu gant ar sensei en e zdōjō, goude un arnodenn, furmel pe get, peurliesañ. A-wechoù e vez kadarnaet derez ar 1añ kyu dirak ur bodad dereziañ (da skouer, e kevreadoù zo e Belgia).\nHengouneloc'h eo ober gant gourizioù gwenn traken met kalz a skolioù a gav gwelloc'h ober gant livioù bremañ evit kennerzhiñ an dud da vont war-raok.\nMudansha a vez graet eus ar bleustrerien ganto ul live kyu. Talvezout a ra kement hag "unan hep dan". Sellet e vez outo evel deskarded kentoc'h eget studierien. N'eus nemet goude bezañ tapet ar renk a 1añ dan ma vez graet studierien anezho.\nKemmoù hervez ar skolioù[kemmañ | kemmañ ar vammenn]\nDaoust ma ra ar pep brasañ eus skolioù ar c'hornôg gant un doare renkañ dre gyuioù, gallout a ra an niver hag al liv anezho cheñch diouzh ar skolioù. Ar pezh a seblant bezañ heñvel e pep lec'h eo eo gwenn ar c'hyu izelañ tra m'eo gell an hini uhelañ.\nGwelet ivez : Renkoù e Go.\nAdtapet diwar « https://br.wikipedia.org/w/index.php?title=Kyū&oldid=1461301 »\nKemmoù diwezhañ degaset d'ar bajenn-mañ d'an 4 Ebr 2013, da 13:26.


Pajenn:Perrot - Bue ar Zent.djvu/710 - Wikimammenn\nPajenn:Perrot - Bue ar Zent.djvu/710\ndister hag an dud paour o ’n em vodan endro d’ezi, hag o c’houlenn diganti sec’han o daerou ha harpan o zempladurez.\nAn Iliz a c’hall bezan perc’hen\nAn ezommou a grou ar gwiriou. An Iliz he deus gwir da gaout danve, evit an digare mat m’he deus ezom danve.\nBezan he deus he relijion da gas endro ; ezom he deus tïe evit bodan he c’hristenien, ôteriou, listri sakr, gwiskamanchou-oferen, kleier, goulou, ezans ; an treo-ze holl ne vezont ket kavet evit netra.\nBezan he deus he beleien, hag o vezan n’eo ket êle int, e renk o bevan, o gwiskan, o lojan, pleal gante pa vezont klanv ha pa vezont koz.\nBezan he deus he skoliou evit sevel ervat he bugale, he fatronachou, evit ober kristenien rik ha kalonek eus he yaouankiz, he hospitaliou, evit repui he emzivaded hag he feorien.\nAn Iliz he deus gwir da gaout danve, evit an digare mat m’he deus ezom danve, evel m’en deus ar paour gwir da gaout bara, evit an digare mat m’en deus ezom da vevan.\nKemer madou an Iliz heb he asant a zo eul laeronsi euzus a denn malloz an Otrou Doue war gement hini hen gra, hag a zigor an nor da bep dislealded. Ma kav d’ar vourc’hizien a zo en penn ar Gouarnamant eo mat laerez madou ar veleien, arabad d’eze, kennebeut, kaout fall gwelet ar beorien o klask diframman digante ive o re o-unan. Red eo e c’hallfe pep-hini bezan perc’hen d’e beadra ; anez ze, ar bed n’hall ket chom en e zav.\nPempzekvet devez a viz Here\nThereza he deus skrivet he-unan, war urz he c’hovezour, al loden vrasan eus he bue. Dreist pep tra e kare ar zentidigez, ar wirione hag an humilite ; rak-se, alïes e kav digare d’en em damall ha d’en em lakat izellan m’hall, kammed d’en em veuli.\nHe zad hag he mam, eus Avila, er Spagn, a oa tud eus ar renk uhelan. Eleiz a vugale a deuas d’eze. He zad en devoa tri eus eun dimezi kentan, ha nao eus eun eil ; holl e savas aneze en doujanz Doue.\n« Ma zad, eme Thereza, a gare kalz lenn levriou mat, ha bezan en devoa hag a oa en yez ar vro, evit ma c’halljemp o lenn ; ma mamm a oa a-du gantan evit deski d’imp hon deveriou a relijion ha lakat, dreist-oll, an devosion d’ar Werc’hez da ziwan ennomp. Biskoaz skouer fall ebet ne baras dirak hon daoulagad ; ne veze grêt stad en ti nemet eus ar vertu. Ar beorien a gave bepred digemer mat ; ar\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/710&oldid=141011 »


Septeto Habanero - Wikipedia\nAr Sexteto Habanero, anvet diwezhatoc'h Septeto Habanero, a oa ul laz sonerien savet en La Habana en 1920.\nAr Septeto Habanero e 1925.\nSavet e oa al laz Cuarteto Oriental (diwar anv "Proviñs Oriente", e reter pellañ an enez), en 1918 e La Habana gant Ricardo Martinez, genidik eus Santiago de Cuba en Oriente. Pa guitaas al laz pevar, e teuas da laz c'hwec'h, hag ar c'hwec'h-se a oa holl eus La Habana, setu ma oa naturel dezho ar c'hemm. Abaoe eo deuet da vout ur seurt monumant broadel.\nEn deroù e oa ar c'hwec'h soner-mañ:\nFelipe Neri Cabrera Urrutia (1876-1936), kan ha maracas, a savas Las Maracas, Nieve de mi vida, hag e bried Juana Gonzalez, a savas Loma de Belen;\nGerardo Martinez Rivero, kan ha gourviolin, lesanvet « El Principe » dre ma veze stipet dalc'hmat, a savas Coralia, Elena la Cumbanchera (kanet gant tud e-leizh, evel al laz Sierra Maestra), Diana Habanera, El Florero, hag un toullad re all ;\nCarlos Godinez (Casablanca 1886-1952 Marianao), a gemeras lec'h Ricardo Martinez da seniñ « tres », ar gitar kuban teirc'hordennek, a savas Tribilin Cantore, Mujeres que gozan;\nGuillermo Castillo Garcia (1880-1949), gitarour, a savas Tres Lindas Cubanas; mervel a reas en dienez;\nAntonio Bacallao, soner « botija »,\nOscar Sotolongo, soner bongos, a lezas e lac'h gant Agustin Gutierrez adal 1925.\nKemmoù a voe adal 1925:\nJose « Cheo » Jimenez (Cienfuegos 1910-1929), kaner; mervel trumm a reas war al lestr a gase al laz da Europa da seniñ e foar Sevilla, ha taolet e voe e gorf er mor;\nAbelardo Barroso Dargelez (1905-1972) a erruas e 1925, ha bloaz goude ez eas kuit da ganañ gant ar Sexteto Boloña; en 1927 e teuas en-dro; en 1928 ez eas kuit adarre gant Sexteto Nacional Ignacio Piñeiro, ma laoskas e lec'h en 1929 (ur pennadig berr) gant Jose « Cheo » Jimenez;\nAgustin Gutierrez, kensaver Ahora si, paotr ar bongos ;\nJosé Maria Incharte, lesanvet « El Chino »\nMiguel Garcia Morales (1902-1993), kensaver Ahora si, adal 1930 ;\nAbelardo Barroso, kant ha claves,\nRafael « El Piche » Hernandez, kan ha claves, en 1926 ;\nAndrés Sotolongo gant ar bongos en 1930 ;\nJosé Interian, trompilher adal 1930.\nDreist-holl oberennoù klasel ar "son kuban" : re Ernesto Lecuona, Eliseo Grenet, Ignacio Piñeiro, Miguel Matamoros.\nAdtapet diwar « https://br.wikipedia.org/w/index.php?title=Septeto_Habanero&oldid=1883799 »\nKemmoù diwezhañ degaset d'ar bajenn-mañ d'an 25 Eos 2020, da 12:19.


90 vloaz eo Tintin dija © Maxppp - Zheng Huansong Xinhua News Agency/Newscom/MaxPPP\nDiffusion du vendredi 11 janvier 2019 Durée : 7min\nHag ofisializet e vo ar brezhoneg el lise ? Ger ebet evit poent, met evit ar c'horseg avat ez eus sinoù pozitivel. Ar reporter Tintin a zo bet krouet 90 vloaz 'zo. Meur a albom a gaver e brezhoneg.\nAdreizh ar vachelouriezh : Hag ar brezhoneg ?\nGoulenn a ra akademiezh Korsika ma vefe gemeret ar yezhoù rannvro 'vel unan deus an 11 arbennigiezh a zo el lise. Ger ebet digant akademiezh Roazhon 'vit a sell a brezhoneg. Goulven Morvan deus ar gevredigezh Kelennomp a roio e soñj deomp er c'heleier-mañ.\n90 vloaz eo Tintin\nAn haroz brudet a oa bet krouet gant Hergé ha deuet eo da vezañ unan deus tudennoù anavezetañ ar bannoù treset eo. Olier Biguet en eus bet troet hag embannet e brezhoneg un albom gant ar reporter blev melen. Kontañ 'raio deomp diwar-benn e zarempred gant bed an dudenn.